url: =Samuel Nihna 18 | Siantongluan\nSamuel Nihna 18\nTua ciangin David in amah tawh a om mite khawmin a tultul a ukte leh a zaza a ukte-in koih hi.\nDavid in galkapte khen thum suah a, khenkhat Joab ukna nuai-ah, khenkhat Joab sanggampa Zeruiah tapa Abishai ukna nuai-ah, khenkhat Gath mi Ittai nuai-ah koihin galdo dingin a kuansak hi. Tua ciangin kumpipa in mite kiangah, "Note tawh kei zong kong kuankhia ding hi," a ci hi.\nAhih hangin mite in, "Nang nong kuankhia kei ding hi. Bang hang hiam cih leh kote tai le-ung amaute in kote phamawh hong salo ding hi. Kote kimkhat si le ung amaute in kote phamawh hong salo ding hi. Ahih hangin nang pen kote tul sawm zahin na manpha hi. Tua ahih ciangin khuapi panin kote kiangah huhna hong puak lecin hoihzaw hi," a ci uh hi.\nKumpipa in amaute kiangah, "Note in hoih na sak pen bangun ka gamta ding hi," a ci hi. Tua ahih ciangin galkap khempeuh a zaza leh a tultulin a paikhiat laitakun kulhkongpi pangah kumpipa ding hi.\nTua ciangin kumpipa in Joab leh Abishai leh Ittai thu pia-in, "Keimah nong khualna-un tangvalpa Absalom hong dawm mahmah un," a ci hi. Kumpipa in Absalom thu galkapmangte tungah a vaikhakna mi khempeuh in za uh hi.\nTua ahih ciangin Israel-te a do dingin gamlakah galkapte kuankhia uh a, Efraim tulakah kido uh hi.\nDavid nasemte in tua lai-ah Israel mite zo uh a, tua ni-a mi kithat tam a, mi tul sawmnih ahi hi.\nTua gam maitang tung khempeuhah galkikapna omkim hi. Tua ni-in namsau thah sangin thudang hangin tulakah a si mi tamzaw hi.\nDavid nasemte in Absalom tuakkha uh hi. Absalom a la tungah tuang a, tawsaw lianpi hiang pha nuai khatah a la tai-in, a lutang tawsaw hiang lakah awk a, ama nuai panin a la taisuakin, vanlelei kikalah amah a kikhai-in kinusia hi.\nTua ciangin mi khat in mu-in Joab kiangah gen a, "En in, tawsaw hiang kawm lakah Absalom a kikhai ka mu hi," a ci hi.\nJoab in ama kiangah a gen mipa kiangah, "Bang! Nang amah mu maw! Bang hangin leilakah amah satkhiasuk lo na hi hiam? Nang tungah ngun peek sawm leh kawnggak khat hong pia ngel ding hi ve ing," a ci hi.\nAhih hangin a mipa in Joab kiangah, "Ngun peek tul khat ka khutsungah hong koih ta lecin zong kumpipa tapa a hih dingin ka khutmeno khat zong ka zankhia kei ding hi; bang hang hiam cih leh kote zakin kumpipa in nang leh Abishai leh Ittai thu hong pia-in, Keimah nong khualna-un tangvalpa Absalom hong dawm un, hong ci hi.\nThudang khatah, amah langpangin zuautat leng (Kumpipa tungah a ki-im bangmah omlo hi), nangmahmah kikang koihin nong hu kei ding hi," a ci hi.\nJoab in, "Hih bangin nang tawh hun ka beisak kei ding hi," a ci hi. Tua ciangin amah in thaltang thum la-in tawsaw hiang kawmah Absalom a hing lai-in a lungtang sungah tuate a siat hi.\nTua ciangin Joab galhiam tawite tangval sawm in Absalom umcih a, amah satin that uh hi.\nTua ciangin Joab in peengkul tum a, Israel-te a delhna panun galkapte hong ciahkik uh hi; bang hang hiam cih leh Joab in amaute kho hi.\nTua ciangin amaute in Absalom la-in tulaka dum lianpi khat sungah amah paai uh a, ama tungah suangcian a lian mahmah khat ciang uh hi. Tua ciangin Israel-te khempeuh amau inn ciatah tai uh hi.\nAbsalom in ama nuntak lai-in khuampi khat la-in ama-a dingin phutin Kumpipa Kuamah om hi; bang hang hiam cih leh amah in, "Keima min hong zom ding tapa ka nei kei hi," a ci hi. Tua khuampi ama min tamin phuak a, tuni dongin Absalom Mual, kici hi.\nTua ciangin Zadok tapa Ahimaaz in, "Kei hong taisak in la, Topa in ama galte vangliatna panin amah a hotkhiat lungdamna thu kumpipa kiangah hong puaksak in," a ci hi.\nJoab in ama kiangah, "Nang in tuni-in lungdamna thu na puak kei ding hi. A nidang ciangin lungdamna thu na puak thei ding a, ahih hangin tuni-in lungdamna thu na puak kei ding hi; bang hang hiam cih leh kumpipa tapa si hi," a ci hi.\nTua ciangin Joab in Kush mipa kiangah, "Pai in la na muhsa teng kumpipa kiangah va gen in," a ci hi. Kush mipa zong Joab mai-ah kunin, tua ciangin a tai hi.\nTua ciangin Zadok tapa Ahimaaz in Joab kiangah, "Bangbang piang ta leh kei zong Kush mipa nungah hong taisak in," a ci kik hi. Joab in, "Lungdamna thu puakna hangin thaman ngahlo ding cih thei napi-in, ka tapa aw, bang hangin tai ding na hi hiam?" a ci hi.\nAmah in, "Bangbang piang ta leh ka tai ding hi," a ci hi. Tua ahih ciangin Joab in ama kiangah, "Tai in," a ci hi. Tua ciangin Ahimaaz zanglei lam tawnin tai a, Kush mipa makhelh hi.\nTua laitakin kulhkongpi puanung leh a sungnung kikalah David na tu hi. Galvilpa kulhkongpi khumzangah paito a, a khuadak ciangin amah guakin a hong tai mi khat a mu hi.\nGalvilpa in kumpipa kiangah a gen hi. Kumpipa in, "Amah guak ahih leh thuhoih ahi hi," a ci hi. Amah hong nawhtai-in hong nai hi.\nTua ciangin galvilpa in midang khat a hong tai mu leuleu hi. Galvilpa in kulhkongpi-ah ko a, "En un, midang khat zong hong tai leuleu!" a ci hi. Kumpipa in, "Amah in zong lungdamna thu hong paipih hi," a ci hi.\nTua ciangin galvilpa in, "A masapa taizia pen Zadok tapa Ahimaaz tai tawh kibang hi, ci-in ka ngaihsun hi," a ci hi. Tua ciangin kumpipa in, "Amah mihoih hi a, lungdamna thuhoih tawh hong pai hi," a ci hi.\nTua ciangin kumpipa kiangah Ahimaaz hong kiko-in, "Na khempeuh hoih hi," a ci hi. Tua ciangin kumpipa mai-ah lei maingatin amah kun a, "Ka to kumpipa langkhatah a khut a liik mite nangma khutsungah a hong pia Topa na Pasian in thupha ngah ta hen," a ci hi.\nTua ciangin kumpipa in, "Tangvalpa Absalom a hoihhoih hiam?" a ci hi. Ahimaaz in dawngin, "Joab in na nasempa hong sawl laitakin buaina lianpi khat ka mu a, ahih hangin bang hiam cih ka thei kei hi," a ci hi.\nTua ciangin kumpipa in, "Kiheikhia in la, hih lai-ah ding in," a ci hi. Tua ahih ciangin amah kiheikhia-in taangloin a ding hi.\nTua ciangin Kush mipa hong tung hi. Kush mipa in, "Ka to kumpipa-a dingin lungdamna ding thu om hi. Bang hang hiam cih leh nangma langah a ding mi khempeuh vangliatna panin tuni-in Topa in nang hong honkhia hi," a ci hi.\nKumpipa in Kush mipa kiangah, "Tangvalpa Absalom a hoihhoih hiam?" a ci hi. Kush mipa in dawngin, "Ka to kumpipa galte, leh siatna dingin nangma langkhatah a ding khempeuh, tua tangvalpa bang ta hen," a ci hi.\nTua ciangin kumpipa lungsim nakpi takin sukha a, kulhkongpi tunga inndei sungah paito-in a kap hi. A paikawmin amah in, "Aw ka tapa Absalom, ka tapa, ka tapa Absalom! Nangma tangin kei sizaw taleng. Aw Absalom, ka tapa, ka tapa!" a ci hi.


timestamp: atn

url: =Nungzuih siamding hun hita ~ Hau Za Cin :: ZOMI DAILY\nposted on 2 January 2015 at 5:27 am Lomkholna: Article, Hauzacin\nNungzuih siamin a nung pan na tawsawn siam hun hong tungta hi. Kipawlna leh mi khat sanga tamzaw kalsuan khopna ah a nungzui a om a ngeina hi a, a vekpi un makai cih bang hitheilo hi. Tua ahih manin a Zomi Paunak banga “Kim citciat tangzang kiguan” cih banga makai min kivawh a om mah bangin a nungzui zong honpi khat mah i om a kisam ahi hi. A kisam bek hilo in a om khin hizaw hi. Makai tampi kisam lo a, nungzui tampi kisam hi. Makai siam mahmah khat zong nungzuite a siam kei leh makaih thei tuanlo a, ngaihsun zo mahmah taseleh a nungthuapte in thuapsiam kei peuh leh a mai pan mawk kaih theih tuanlo hi. Tua ahih manin, nungzui siam tampi a kisam ahi hi.\nNungzui siam cih ciangin mi khempeuh in a kisap uh a ngah theihna dingin a kisam bangteng om a, makaite vanzat dingin pilna, ngaihsutna, gelsiamna, zawikaih siamna koi teng kisam hiam cih a muhpih thei mi kisam ahi hi. Makai hilo napi makaite kisap khempeuh a ngaihsutpih siammi kisam hi. A makaipa in bangteng neih thuah leh a nungzuite bangzaha mainawt ding cih a muhpih thei mi kisam hi. Tua a kisapte zonpih in, muhpih in, pia thei a, a vaihawmpih thei mi pen nungzui hoih hipah hi.\nNungzui cih ciangin makaite cih khempeuh ‘mittaw sialkhau let’ a zuih cihtaka zuih ding cihna hituanlo hi. A kisam bang om hiam cih muhpih thei dingin tua a kisamte vanpih thei ding cihna hi. A vanpih theih kei leh zong pulakto dingin theisak thei ding cihna hi. Makaite in a makaihna ah matutna sangzaw a tun theihna dingin a nungthuap theimi pen hun khat ciangin makai hong suak dinga, tua ciangin makaihzia siam mahmah pah ding hi.\nA taktak in nungzui i cih mipite in makaite tung pan bang lamet nei uh hiam cih pen i kantel tawntung ding ahi hi. Makaite in bang hong sepsak leh deih i hiam cih pen mipite in i phawk tawntung ding hi. Bang hong vaihawmsak leh deih a, bang hong pia leh deih a, bang hong hihsak leh deih ihi hiam. I kipawlna neihte in zong ei mipi laka mimal ciat tungah bang hong hihsak leh ci ihiam cih i kidot den ding ahi hi. Kipawlna pan bangmah lamen hetlo, bangmah lunggulh neilo i hih leh bel i kipawlna a hang a thei hetlo ihi cihna hi.\nLametna neilo mi in lamet ding zong a theilo cihna hi. Lametna neilo a nuntak khawng a manphatna tawm diak ding tawh kibang hi. Nuntakna nuamzaw ding, nuntakna picingsak ding, nuntakna a manpha suaksak dingin bang hihthei ka hiam cih i ngaihsut den kei leh i lamet ding zong a kitheilo ding ahi hi. Tua manin i nuntakna pen bangci kalsuan ding cih limtak i ngaihsut a, i geelkholh a, i muhkholh ding a kisam ahi hi. I nuntak sungin sum tampi neihsawm ding maw, mite in hong pahtawi in hong pi muh leh deih maw, mite sangin na hihtheizaw, thupizaw leh tungtuangzaw a om ut maw… ei leh ei i kidot den ding ahi hi.\nMimal khat pen kipawllo in khatbek ngalkhat bangin kitang din theilo hi. Innsungah i pian pan limlim in khatbek a kipiang hilo a – numei leh pasal kikal pan (mihing nih kikal pan) a piang ihi pah malam hi. Hong suang nu leh pate in lametna khat hong nei pah uh hi. A lamet uh bangciang hiam cih pen kibanglo ding hi. Tua mah bangin kipawlna khat peuh ah na kihel ciangin na kipawlna pan nang mimal tungah lametna hong neih uh na theih ding a kisam ahi hi. Nang tung pan lamet a neih uh na theih kei leh bangzah in kihel in bangzah in hanciam ding cih na theikei ding hi. Makaite in hong gen uh kammal khat leh nih tungtawn in zong nang tung pan a lamet uh na theih om ding hi. Kamhem a hong kigen pan na theih bek hilo hong kikun ngutngut lametna zong om ding hi.\nHong kigen hiauhiau lametna zong om ding hi. Midangte kiang pan hong kigensawn lametna zong om ding hi. Tuate khempeuh nang tungah mipi bek hilo makaite leh kipawlnate in hong lamet uh ahi hi. Tuate na tangtunsak zawh tam peuh leh nang pen nungzui hoih na hi a, nungzui muanhuai leh nasem muanhuai na hi hi. Makaite in bel a mipite kipawlna khanna dingin nasep hanciam ding, muanhuai ding, lungsim siangtho leh lungsim tang nei ding, pawlpi khangtosak ding leh pawlpi bulkip, muantak hi dingin lamen uh, deih uh hi.\nMuanhuaina leh cihtakna lo tawh koikoi ah na om zong, bang kipawlna leh pawlpi ah na om zong kuamah tawh sawt na kikhawl thei kei dinga, sawt na kilem kei dinga, sawt na sungtum zo kei ding hi. Mite in hong cimtak dinga, mite in hong gim neih pah dinga, mite in hong ngailo, hong deihlo, hong itlo na ci dinga, na nuaktai khia pahpah ding hi. Ahi zongin lungsim man leh lungsim tang tak nei lecin mite in hong it mahmah hi ciin na ngaihsun dinga, mite in hong huai nasa dinga, mite hong pawlbawl na sa ding hi.\nNang leh nang na kipuakoih kei dinga, nang leh nang na kisungtumsak den ding hi. Na lungsim puakzia dik masa limlim ahih manin a hoihlo na muh leh zong itna tawh na gen thei dinga, itna leh deihsakna takpi tawh na taihilh, na pulak ngam ding hi. Na lungsim a dik kei leh bel na phun nuahnuah dinga, na hehsuak dinga, na thangpai in na thuklut nuam kei dinga, mite in ‘phun hat’ ciin hong ciamteh na sa mai ding hi. Tua ahih manin lungsim dik leh ngaihsutna dik na neih a kisam ahi hi.\nNungzui siam kitehna om hileh midangte adinga phatuam a nungta siamte kici ding hi. Midangte phattuamna dinga – a ngaihsutna, a thatang, a siamna, a pilna siit lo a zangkhia ziahziah theite ahi hi. A taktak in a mah makai dinmun ah a om loh hangin makai a semsem ahi hi. Mainawtna dinga kisam ngaihsutna leh nasepzia piakhia thei mite makai dinmun a tut loh hangin makai ahi hi.\nMakaite kisap huh thei a, mipite kisap gel thei a, mipite kisap semkhia thei mite pen nungzui lak ah a ut kei zong makai ahi gige hi. Makai dinmun ah tu pong in bangmah mainawtna ding ngaihsut leh sep neilo a mipi phattuamna ding semkhia tuanlote sangin tua bang mite manphazaw a, a ‘hihna’ a kipialo bek ‘makai’ ahi veve uh hi. Tua manin nungzui manpha i cihte midangte ading a manpha a semkhiate ahi uh hi.\n1. Mawhpuak hong kipiakna ahang thei in:\nNungzui muanhuai khat in makaite hong guat nasep khat peuh na sep ding ciangin ‘ka hih thei kei ding hi’ cih kam a pau masak hetloh ding ahi hi. A sep ding zia a theih hetloh kilkel nangawn a mualsuah ding zia inn a ciahna lampi ah ngaihsut khiat ding a kisam ahi hi. Makaite in zong a sep theihloh uh nasep khat na kuppih ding, na seppih ding, na hihpih dingin hong deih, hong puakpih dingin hong deih hithei hi. Tua ahih manin a hoihthei penpen in sepsuah sawm inla, lungkia lo in hanciam tantan in. Kipawlna khet peuh ah tua bang nungzui muanhuai leh hanciam kisam den hi.\nMakai khat in nungzuite tungah mawhpuakna leh sep ding hong guat peuhmah leh hong guatna a hang hong kigen loh hangin kan ding, theihsawm ding ahi hi. Midang tampi a sem thei ding om napi nang hong kiguat sese banghang hiam cih na theih sawm ding ahi hi. Sem thei pen ding cih hong kimuang hikha thei hi. Kisin leh hoih inteh hong kici zong hithei hi. Pattah theih hiam ciin na lungsim hong kize-et zong hithei hi. Na makaipa hong deihna a hang na theihsawm ding ahi hi. Na pawlpi in hong lametna na theihsawm ding ahi hi. Na kipawlna in nang tung hong guatna hang bang hiam cih na theih kisam hiding hi.\nTua na theih zawh peuhmah leh na seppih ding kuateng hi a, kuateng tawh semkhawm lecin mualsuah dinga, kua tawh koi bangin nasep kihawm ding cih khawng na thei pah ding hi. Tua banga na sep ciang nang pen mitawh a kipawl thei, a semkhawm thei, a gelkhawm thei hita na hih manin kipawlna ah nungzui siam leh kipawlna sungah mipi lak pan mimal muanhuai na hi khinta hi. Nang bang mimal tampi tua kipawlna in kisam hipah hi. A siamsa nang hong huhthei ding zong kanthei ding, pattah tawma nasep hong huh thei ding zong zongkhia thei ding mi na hihi.\n2. Makaite leh mipi kikal ah palai na hipah hi:\nVai khat peuhpeuh hong kipiak ciangin na sep siamna tawh kizui in mipi leh makaite kikal ah palai a semsem na hipah hi. Na nasepna hangin na tung leh na nuai tawh na kisawh khak loh a phamawh hita ahih manin tuate kikal na gawmtuah siam leh na nasep manlang in mapai dinga, na sepna mavang in mualsuak pah ding hi.\nA diak in makaite leh mipi kikal ah vaikhat peuh hanga kizopna a nawngkai thei ding a om leh tuate zong a sutsut na hipah hi. Na dinmun kibatpihte ngaihsutna hangsan taka gen ngam, tungsiah ah lah tua ngaihsutna te puak ngam leh tungsiah ngaihsutna leh lametna te zong mipite tungah puaksuk kik thei na hih manin ‘kilemna bawlpa’ na hi gige hi. Kizopna khauguipi khat na khung zong hipah hi. A kisem theilo vaitaang pawlkhat na kalsuanpih thei lai ding hi.\n3. Ngaihsutna thak na neihte zatdan sin in:\nVai khatpeuh hong kipiak a, na sep dan ding hong kigen kei leh a kisem ngei bangsanga hoihzaw leh a thak ngaihsutna zong guan sawm hamtang in. A hoihzaw na ngaihsut theih leh nakpi in thupi hong kisa dinga, nasep lianzaw hong kiguan toto ding hi. Nasep lianzaw hong kiguan leh na thuneihna leh na kizatna hong gol semsem ding cihna hi. Hong kipia nasep sanga gina zaw in na sep theih kei leh bel vai dang, nasep dang hong kiguan kikkik mello dinga, hong kithupi bawllo sa in na lungkia thei ding hi.\nA taktak in nasem theilo mite pen nasep ding vai tampi kipiapia lo a, a sem thei leh a hoihzaw in a semthei dingte vai thupi leh vai lian a kipia hizaw hi. Tua manin ngaihsutna thak tawh kalsuan ding ngaihsun kawm in hong kilametna banga sem zo ding, hong ki lamet sanga hoihzaw zong hih zo dingin na kithawi khol den in. Sep ding dan, hih ding dan hong kigen a ngaihsutna hong kipiak na ngak khak leh na tungsiahte in hong muhna ah nasem utlo, thadah, sepdan ding a theilo, a sem nuamlo dongin hong mu thei uh hi.\nTua manin na makaite in hong gen kikkik ma in na sep theih bangbang na kipan inla, hong dot uh ciangin na sepsa na kuppih ding om bangbang na hilh in; tua hileh nang hong kizahtak bek hilo in nang tungah mawhpuakna lianzaw hong kiguan lai ding hi. Mawhpuakna leh tavuan hau peuh mi thupi leh mithahat ahi uh hi.\n4. Kisin den lel in:\nMihing pen Zomi Paunak ah ‘a siamsa a piang kuamah omlo’ a kicih mah bangin a kisintawm vive ihi hi. A kisin siam baih deuh om a, a kisin thazawm deuh zong om in, a thanuam leh thadah zong ki om hi. A kisin ngap, a kisin ut, a hanciam ngap, haksa taleh a kuhkal mite in mainawt toto uh hi. Tua ahih manin kisinna ding hun leh mun na ngah nak leh kisin pahpah inla, na zatpah nading a om kei leh zong phamawh sa kei in; na siamna na kibehlaplap lel dinga na zatna ding a om ciang siamna tampi gawmtuah in na mapang thei ding hi.\nTua ahih manin makaite in hong piak nasepte zong ‘kisinna phual’ bangin ngaihsun mai in. Makai na hih leh zong na mipite a kisinna ding uh vai bawlsak in la, nang bek in siam khin gai pahpah keiin. Kisinna a neulua cih oml hi. Kisinna dingin cihtak kei lua cih bang omlo hi. A neu pen pan a lianpen zong a kahlei kibanglo hi. Na tuah bangbang kisinna in na zangpah in. Makai hoih na neih leh nang adingin na kisinna ding tampi hong pia dinga, na khialhna ding vai tampi na tuak ding hi. Na hih ngeiloh tampi na tuak dinga, na sep ngeiloh tampi na sem ding hi.\nHawmthawhna leh makaite mit tunlohna tampi na phukha dinga, na cinlahna leh na kisin ding a tamlai dan na mu thei ding hi. Tuate khempeuh ah maizumna in la lo in kisinna in ngaihsun in hanciam in la, delhin; tua hi leh na tuah kik ciang na upmawh sangin na lungkimna leh na lungdamna hong lian mahmah ding hi. Na sepkhialh ngeite na omlo hileh na sepkhak hanga lungdamna na theih ngeiloh ding dan na phawk pan ding hi.\nTua ahih manin sepkhialh leh tungsiahte mit tunglo na kisakna khempeuh hangsan takin phusuak inla, maizumna zong a kul bangin thuak ngam in; thuak paisuak phot in. hauzacinNa mihing lungsim hong picingsak dinga, na kisap omte zong hong phawksak ding hi. Maizum a baih om zenzen lo a, maizumna omlo in lah na picing ngei kei ding hi. Tua ahih manin na ngaihsutna hoih om khempeuh nang tunga vai hong ki-ap, hong kipia sepsuahna dingin zang inla lungsim siangtho takin na hanciam theihzah in hanciam in. Tua banga mabun ngamna in muhna tuamtuam pan muhsiamna leh kiu tuamtuam pan sepsiamna, singluang bang hileh liangko tampi tawh zawnkhop siamna hong neisak ding hi.\nNa ngaihsutna a hoih sem nadingin ngaihsutzia thak zong den inla, sep siamna nei dingin tua ngaihsutna te zangkhia den in. Zat ngamloh ngaihsutna om kei henla, sep ngamloh mabunna om kei hen. Mi ading phatuam na hih mahmah matengin nungzui hoih na suak ngei kei dinga, nungzui hoih na suak mateng in makai hoih na suak ngei kei ding hi. Anung pan na sem a amai pan na kai zongin mite adinga phatuam na sep theih kei leh a mawkna veve ahi hi. Tua manin makai hoih na suahna dingin nungzui hoih hi masa inla, nungzuih siam mahmah phot lel in. Nungzuih siamte makai hoih hong suak pelmawh uh hi. Hau Za Cin (Phuitong Liim)\nPrevious: Christmas hongpianna hamkalh ~ Kap Do Thang\nNext: Makai Hihna ~ Joshua 1:6-9


url: =Zomi 914 ah Ngennung Khua\nIt leh ngaih Zomi laizomte,\nZomi ah tuibang luankhop theih nading lunggulh in sanggampa Zam Lian Khup (Lianbawi) hong vaihawm natawh khuazang kaikhawm a Census vai gen dingin apaiteng moh leh niangtui tawh vak nading sanggampa Lianbawi tawh Ks. 50,000 tuak kakhak uhhi.\n11 March 2014 Tuesday ni, khua lamah kapa (Pa Hau) tawh ka kiho leh, "Khua ah NLD makaipipa in ko NLD party ten Census ciang CHIN ciding hi cih lai hongtung in Chin mah kacih loh uh phamawh dan dinghi," cimawk hi. Guai, Chin deihte vai hawmna CNF te vai hawmna hidan hiven ahun laplai-in innlam ngaihsut huai khading hi.\nNLD makaipipa Sia Lian Tung tawh keizong kihothei ing. Zomi leh party vai kisailoh lam na genpih ing. Ahi zongin, ama' hongdawn kikna om manlo in phone kia ahih manin aphi, angaih sutna tel lian nailo hi'ng. Ka genthute telsiam dingin hong lamen ing.\nMaikal ciangin Ngennung khua ah Census vai khuazang, tangpi tawh kamkupna neiding ihih manin thungetna ah minam it tengin nong panpih un cih huhna "Ngennung Innkuan United States of America" (NIUSA) panin hongcial ung.\nI minam hong buaisak hong khenkham nuam, Chin/CNF leh adangdang te nasepzia hong theisak, hong tangko hi-ing. It leh ngaih mipih te aw, Zomi ah tuibang luangkhawm ding lailung ah ngilh kei ni.\nKampau kithei tengbek kipumkhat ni, mite'n hong simmawh dinghi. Natu nata khangding ngaihsut sak in. Na tu, nata ten hunkhat teh i thu tangpekna gah neding uhhi. Ngaihsun khial kei ni. ZOMI ah tuibang luangkhop hunlua ta hi.\nNgennung Innkuan USA.


url: =Mexico :: ZOMI DAILY\nMexico gamsung ah mi 103 atuanna vanleng khat kia in asi omlo Mexico gamsung ah zanni Tuesday ni in vanlengkhat kia a, meikuang ziahziah in vanleng pen naksiat mahmah himahleh asi kuamah omlo …\nContinue Reading about Mexico gamsung ah mi 103 atuanna vanleng khat kia in asi omlo →\nposted on 18 February 2018 at 12:34 pm Lomkholna: Mexico, News, Sawltak, World\nMexico gamsung ah Helicopter khat kia in mi 13 si, 15 liam Mexico gamsung ah abeisa Friday ni in 7.2 Magnitude thahatna tawh zinling gawpzel hi. Tua zinlinna munte ah a endingin apai kumpi thunei …\nContinue Reading about Mexico gamsung ah Helicopter khat kia in mi 13 si, 15 liam →\nposted on 21 December 2017 at 1:23 am Lomkholna: Mexico, News, Sawltak, World\nMexico ah Tour Bus khat kibung in asi mi 12 lakah American 8 kihel Mexico gamsung ah Tour Bus khat kibung in mi 12 si cih Fox News pan kiza hi. Tua asi mi 12 lakah American gammi 8 kihel cihi. …\nContinue Reading about Mexico ah Tour Bus khat kibung in asi mi 12 lakah American 8 kihel →\nKha 10 bek aphapan naupangkhat golgawp in 28kg phakhin a, ki lunghimawh mahmah Mexico gamah naupang kha 10 bekbek aphapan khatpen thaulua, dawnglua mahmah in, agihna pen 28 kg (61 lb) bang phata …\nContinue Reading about Kha 10 bek aphapan naupangkhat golgawp in 28kg phakhin a, ki lunghimawh mahmah →\nBreaking News: Mexico Khuapi ah nasia tak in zinling! Hih video pen Zinlinga tuak kha te ngah khak hi a fb le twitter pan in kingah ahi hi. Mexico gam September 19 ni (Tedim September 20 zingsang) …\nContinue Reading about Breaking News: Mexico Khuapi ah nasia tak in zinling! →\nMexico gamsung ah 8.1 Magnitude thahatna tawh zinling in mi 32 si Mexico gamsung ah Thursday nitaklam in 8.1 Magnitude hatna tawh nasiatak in zinlingmawk ahih manin mi 32 takin sihlawh cih Reuters …\nContinue Reading about Mexico gamsung ah 8.1 Magnitude thahatna tawh zinling in mi 32 si →\nMexico gamsung makaipi Major khatleh ganhing awle kiteeng Mexico gamsung aom makaipi asem Mayor khat awle tawh kiteeng cita lawmlawm hi. Southern Mexico, San Pedro Huamelula kici khuasung ah makai …\nContinue Reading about Mexico gamsung makaipi Major khatleh ganhing awle kiteeng →\nposted on 15 April 2017 at 3:43 pm Lomkholna: Mexico, News, Sawltak, World\nMexico gamsung aom zato innkhumtung ah siluangkhat kimu a, tua siluang pen vanleng tungpan in aki khiatsuk hiding cih Mirror News pan kiza hi. Mexico gamsung guihtheih khamtheih azang atam mahmahna …\nContinue Reading about Mexico gamsung zato innkhum tungah misiluang kikhiatsuk ~ ZD →\nMexico City khuasung kikawmna meileng tutna pawlkhat ah pasal pumpi "Male Body" bangdanlian in akibawl tutna pawlkhat omhi. Tua tutna tepen pasal zahmawh bangdanmah in akalkawm pen apuaktuam in kibawl …\nContinue Reading about Mexico khuasung meileng tutna pawlkhat te pasal pumpi bangdan in kibawl ~ ZD →\nposted on 28 March 2017 at 9:05 pm Lomkholna: Mexico, News, Sawltak, World\nMexico ah Selfie kizaihsawm nungakno nih vanleng in nawkkha in si ~ ZD Mexico ah nungakno nih vanlengtual gei ah Selfie akizaih laitak vanlengneu khatin nawkkha in si cih Bernama pan kiza hi. …\nContinue Reading about Mexico ah Selfie kizaihsawm nungakno nih vanleng in nawkkha in si ~ ZD →\nDec. 21, 26, 2016: Zan nitak lamin Mexico City panin km. 32 gamla a om Tultepec khua ah Lungdam bawl ciangin a puak thei tawh muak-a puak thei kimawlna (fireworks) tawh muakna dingin a puak thei …\nContinue Reading about Mexico ah apuakthei puakkham, mi 29 si ~ TK Lian →\nposted on 11 November 2016 at 10:44 am Lomkholna: Mexico, News, Sawltak, World\nHotel ah zintung te'n misi khattawh alum khawmkhawm ahihlam kitheikha hetloding uhhi. Banghanghiam cihleh alupna muaiza nuaiah misi khat Plastic tawh kituamcip in kiselcip cimawk hi. Mexico gamsung …\nContinue Reading about Misi khattawh alumkhawmkhawm Hotel zintung pawlkhat om ~ ZD →\nposted on 8 November 2016 at 2:31 pm Lomkholna: Mexico, News, Sawltak, World\nMexico gamsung aleng kawikawi ahi Commercial Flight vanleng tungkhat ah gul kimu ahih manin lamdang kisa mahmah cihthu AP News pan kiza hi. Tua vanleng pen Aeromexico Flight hi a, Sunday ni in Mexico …\nContinue Reading about Mexico vanleng tung khatah gul ahinglai kimu ~ ZD →\nposted on 10 August 2016 at 6:47 am Lomkholna: Mexico, News, World\nAugust 9/2016 USA gam, New Mexico gamkhen a teng, Monica Mares, kum 36, leh a naubu sung tektek pan apaai, Caleb Peterson,kum 19 pen " Nuta Hi Nawnlo In Nupa A Hita Uh Hi ". Mares in Peterson pen …\nContinue Reading about Amau te nuta hinawnlo in nupa ahita uhhi →\nposted on 12 July 2016 at 4:31 pm Lomkholna: Mexico, News, Sawltak, World\nMexico gamsung ah huih siangtholo, Air Pollution omden ahih manin kumpi thunei te in singkung 18 Million suanding uh cih Monday ni in taangkokhia uhhi. Hihpen khuasung nimsuah sakkikding cih Green …\nContinue Reading about Mexico gamsung ah singkung 18 Million ki suanding →\nposted on 12 February 2016 at 8:11 am Lomkholna: Mexico, News, Sawltak, World\nMexico gamsung aom thonginn sungkhat ah Thursday ni in buaina piangin meikang ahih manin thongkia mi 52 si cih AP News in genkhia hi. Hih buaina apianna thongpen Mexico gam Monterrey khuapi sung aom …\nContinue Reading about Mexico gamah thonginn sung buaina piangin meikang, mi 52 si →


url: =Pastor Vung Niang – FGA Tulsa\nTag: Pastor Vung Niang\nMOTHER’S DAY – MAY 14, 2017 [ NUTE’ NI ]\nAdmin / May 13, 2017 / FGA File\nNUTE’ ni hong pian khiat na thu. 1908 kum may kha ni 10 ni in Anna Jarvis in a pian na nu a phawk na leh a pahtawi na tawh a patkhiat hi a,1914 kum may kha ni 9 ni US congrees thukhensat na tawhPresident Woodrow Wilson in kumsim in may kha nipi nih na […]\nFATHERS’DAY—- PA TE’ NI By: Rev.Vung Za Niang\nAdmin / June 19, 2016 / FGA File\nWho is father? Pa ih cih kua hiam? [ Na mit kha ah bang lim a mu hiam?] Late 103:13- Pa in a tate a hehpih bang in, Topa in a mah a zahtak te hehpih hi. Ka neulai in kapa in a khut tawh honglen in,a pai na mun kheempeuh ah kei hong tonpih […]


url: =Dongtuak kawmkal ah sin theih ding thu manpha! ~ Khat Thang :: ZOMI DAILY\nposted on 3 August 2015 at 7:59 am Lomkholna: Article, Khatthang\nDongtuak kawmkal ah sin theih ding thu manpha!\nNa damdam uh hiam? Hih tengah ko omna kimteng bel siatna tawh kidimin, kithehthaang gawp ta hi. Ka mitsi leng, misi luang bebek ka mu a, ka mit hong leng zong misi luang bebek mah ka mu hi. Nisim in ka vekpi-un, ni khat nai 20 na kasep uh kul a, hi thei leh ni khatin nai 48 bang a om thei hi leh ka ut phial mawk hi. Tua hi leh dongtuakte huhna tampi kisem zo ding hi aa…\nMei kingah nawn lo ahih manin, nek le dawn ding tui nangawn a beibei ta dinmun ka hi ta uh hi. Kumpi lam panin dongtuakte mun dangah puak ding thupiakna bangmah om nai lo ahih manin, ka hih theih bangbangin dongtuakte ka kem phot uh hi. Tutaitak lian ka omna pen Fukushima khuapi hi. Nuclear mei thapiakna phualpi tawh bel 25 kilometer kigamla lai ung.\nU aw, hun om hizen leh ka lungsim sunga hong phul khempeuh suahkhia-in, lai hong at nuam ing. Kong gennop nak tam hiven. Dongtuak haksat hunin, hiteng a gammite khat le khat kikhual zia, kihuh zia, a gamtat luhek zia tenguh at leng laibupi khat bang suak zo ding phial zahin thupi lua mahmah uh hi.\nDongtuak mite pen bangmah cilo bangzahin hoih tak om hithiat thei mawk uh hi. Duhhop, huaihamna cih bang a nei kilkel lo zahin a lungsim uh kikem zo uh hi. Tua huhau in hih a suksiat lua mahmah siatna pen upmawhna sangin, buai luat kul lo in kikem zo hong suak hi. Ahi zongin Kumpi lam panin a kician le a manglang thei pen gelna hoih hong neih kei vua leh nipi khat sungin bangtan siatna in hong behlap ding cih kigen thei lo dinmun ka hi ta uh hi. Kumpi lampanin bel zatui, zaha, nekledawn ding vanleng tawh hong puak sam uh hi napi, tupi sunga ci haikhat sawh bang bek hi-in kicing peuhmah lo hi.\nTua leh U aw, ka lungsim hong lawngkha lua peuhmah khat, Japante naupang khat hizen veh aw, ei mipicing khinsate zah in, mihing khat hihna tawh bangci gamtat ding cih thu hoih phatakin hong hilh mawk hi. Zanni tawntung Primary sang Inn khat ah duty ka lut pen, dongtuakte nekledawn ding huhna hong kipiate a hawm sak ka hi hi. Nekledawn ngak a kigual mi a tam dan bel, kawi tampi kithuapin kingak dimdiam bek hi. Tua sungah T-shirt leh bombi tual teng naupang kum 9 khat ka mu kha hi.\nKhua hun vok mahmah lai, mi kigual tampite nung lam pek ah om lai, a ma hun the nekledawn hawm ding bei kha mai ding cih ngaihsun kha ka hih manin ka va hopih leh, “zinling hun laitakin, ka Sang Inn uh dol thumna pan ka dak suk leh ka Pa in hong dawn ding a mawtaw tawh hong pai laitak Tsunami tuihualpi in ka Pa mawtaw a vuknelh ka gal muh hi” hong ci hi.\n“Ka Inn uh pen tuipi nawl diak ahih manin ka Nu le ka naunu zong bel Tsunami tuihualpi sungah hong paisan khin dinguh hi” hong ci sawnsawn hi. Na meltheih tanau te ee? ka cih hangin naupangno gal khat lam kihei in khitui luang in hong dawng nawn lo hi. Khua vot lua peuhmah ahih manin ka puan tungsilh suahkhia-in naupangpa ka silh sak hi. Ka puan ip sungah kei nek ding ka ngah anphel tun khat nei ka hih manin, “nau aw, hih an kei aitangin nang ne in, nang hun hong tun the anphelte zong beita kha mai ding hi” ci-in ka piak leh lukun in hong sang lungdamna zahtak pia in hong sang hi.\nAnphel hong in a ne pah ding ka sak leh ne peuhmah lo-in, hua gal khat a mai lam pek ah nekledawn hawm ding kikholna bungpi sungah va khia vingveng zen hi. Ka khuasik mul hong tho sak zo hi. “Bang dinga nang ne lo-in ka khiakik na hi hiam?” ka cih leh, “kei sangin a gilkial zaw ding mi tampitak om ding hiven, ken wa ah va khia leng an hawmte in mi kim ngah theih ding hong hawm sak thei zaw dinguh hi” hong ci zen hi.\nKa khasiat hong suak lua ahih manin, ka khitui luang mi’ muh ding ut lo-in, ka lu ka heisan hi. A manpan lungsim, mipi noptuamna dinga, gentheih thuak ngamna cihte a thei le a zui zo dinga naupang kum 9 phapante dong a pahtah zo, Japan gammite minam lian, minampi a suah ding mah uh ahih lam hong musak hi.\nU aw, na innkuan un na dam ciat un, ka nasep dingin hong ngak zel ahih manin tua zah cipak phot ni!\nNong’ it na nau,\nHa Minh Thanh (credit to original writer)\n**Kong it, kong muan le kong zahtak Biakna Siate, a diakin GZA makaipite aw, hehpihna tawh I gamah I mipihte dongtuakin a om laitakin na kam uh hong hong un, na Pawlpi mite uh thu hong pia dih un, sumbuk neite, mihaute kiangah a cimawhte tawh nekkhop dawnkhop diamdiam dingin thu hong hilh tapeuh un.**\nTedim le Hakha ah antang zuakte in zuak nuam lo in sel phial uh cih thu ka zakteh ka khitui luang kawmin kong at hi. Genkhialh a om leh hong maisak un!\nPrevious: Sihkohna: Pa Joseph Thang Khan Pau-Kum 65 (Laaitui-Gualnam)\nNext: ZIUSA pan thu pulaakna (Donghu huhna vai)


url: =Malaysia gamsung veng pawlkhat ah tui pailoding :: ZOMI DAILY\nposted on 4 April 2016 at 11:17 am Lomkholna: Malaysia, News, Sawltak, Zomi\nRembau, Port Dickson, Seremban, tampin sungteng ah zingciang Tuesday ni akipan nai 24 sung tui pailoding ci’n Syarikat Air Negeri Sembilan Sdn Bhd (SAINS) te’n genkhia uhhi. Hih hunsung in tui Pipe te siansuahna, puahphatna leh athak akisamteng bawlphatna neiding uhhi.\nVeng khatlehkhat tuisiat hunding pen kibanglo hi. Rembau District sungteng ah zingciang Tuesday zingsang 8am panin Wednesday zingsang 8am dong tui pailoding hi ci’n SAINS public relations chief Norzita Ismail in tuni Statement sungah genkhia hi.\nSeremban sung ah ahihleh zingsang 10am pan azingciang 10am dong pailosuakding cihi. Tua Seremban sung ii huamkhakpen Bandar Seremban, Temiang, Templer, Lobak, Jalan Labu Lama, Rahang, Rasah, Batu 1-9 Jalan Kuala Sawah cih sungteng hiding hi.\nTampin sung ii huamkhakding tuisiat nading tezong Jln Gemas, Jln Mahkamah, Tmn Molek, Rumah Rakyat Gemas, Tmn Desa Permai Gemas, Tmn Gemas Jaya, Tmn Sahabat, Tmn Sentosa, Tmn Gemas Setia, Tmn Desa Bakti, Rumah Murah Gemas, Tmn Damai Gemas cihteng ahihi.\nHih atung a vengsung teng ah na omkhak leh tuisiatding ki gingkholsa in na omkingkeng kulding hi. ZD Sawltak #zomidaily\nPrevious: US gamsung khualzinna pawlkhat – 93\nNext: Pakistan leh Kashmir gam ah guah tamluatna hangin mi 53 si


url: =The Vampire Mafia of Innocent Blood (1992) vs. The Zombie Mafia of Shrunken Heads (1994) | Swampflix\nOctober 31, 2015 / swampflix\nbrandon ledet, charles band, horror, horror comedy, innocent blood, john landis, lists & articles, mafia, mobsters, movie of the month, richard elfman, shrunken heads, vampires, zombies\n← The Last Witch Hunter (2015)\nOne thought on “The Vampire Mafia of Innocent Blood (1992) vs. The Zombie Mafia of Shrunken Heads (1994)”


url: =Сообщество Steam :: Brawl Busters\n26 мар. 2015 в 5:27\n24 ноя. 2016 в 9:31\n5 авг. 2014 в 18:28


url: =Pag sam jon zang by Sumpa Khan-po Yeće Pal Jor. Edited with a list of contents and analytical index in English by Ćrí Sarat Chandra Das\nShinchō to Chibetto Bukkyō : Bosatsuō to natta Kenryūtei / Ishihama Yumiko = The Qing dynasty and the Tibetan Buddhist world / Yumiko Ishihama\nJourneys on the Silk Road : a desert explorer, Buddha's secret library, and the unearthing of the world's oldest printed book / Joyce Morgan and Conrad Walters\nZhongguo fo jiao de fu xing / (Mei) Huomusi Weici zhu ; Wang Leiquan, Bao Shengyong, Lin Qian deng yi\nGu gong wen xue / Zhang Hongwei zhu\nOur great Qing : the Mongols, Buddhism and the state in late imperial China / Johan Elverskog\nSiberia and Russian America : culture and arts from the 1700s, the Asch Collection, Göttingen = Siberien und Russisch-Amerika : Kultur und Kunst des 18. Jahrhunderts, die Sammlung von Asch-Göttingen / edited by Brigitta Hauser-Schäublin, Gundolf Krüger ; with contributions by Gerry Barton ... et al.\nEmpire of emptiness : Buddhist art and political authority in Qing China / Patricia Berger\nSpread of Tibetan buddhism in china : charisma, money, enlightenment / Dan Smyer Yü


url: =Global Buanli Family: ZOMI & POLITICS\n1960 kumin Lamka khuapi panin Pu T. Go Khen Pau leh Pu S. Vung Khomte makaihna tawh PAITE NATIONAL COUNCIL (PNC) in kum 1960, May 30 ni-in India Prime Minister Pu Pandit Jawaharal Nehru kiangah ‘Re-unification of Chin People of India and Burma under one country?cih thulu zangin Zo minam khempeuh ading District hiam, Division hiam, Region hiam khat bawlsak a, tua sungah gawmkhawm dingin ngetna memorandum thupi mahmah khia uh hi.\nGalsiam a sin khit uh ciangin, Zogam kap dingin galvan namkim tawh hong kileh kik uh a, khen nih kisuahin, Pu Hrang Nawl makaih galkap mi 86 ten Halkha leh Falam lam nawkin, Pu Tual Zen, Commandar-in-Chief makaih galkap mi 700 ten Tedim lam zuan uh hi. Pu Hrang Nawl makaih lam ten Kawl galkap platoon khat omna Rihkhawdar khua ciang baih takin buluh zo a, Halkha khua la man loin nungkik kik uh hi. Pu Tual Zen makaih lamte zong Kawl galkapte tawh Tedim leh Mualbeem khua kikalah nakpi takin kikap uh a, Tedim khua la man mahin kidok kik uh hi. Hih banga a kihep kikna uh khat pen Falam DC Pu Thawng Cin Thang?hanciamna hang zong hi kawm hi.\n1. CHIN INDEPENDENT ARMY pen CHIN NATIONAL ARMY (CNA) ci-a khek ding.2. Zogam hawhna ding KACHIN INDEPENDENT ORGANISATION (KIO) pawlte kiangah huhna nget ding.3. Zogam paite a zaa (rank) uh a zah-thum teka khan ding.4. Zogam a tun uh ciangin ARAKAN INDEPENDENT ARTY (AIP)Pawl makai Khai Mu Lin kiangah neek leh taak panpihna nget ding.\nA tunga khensatna bulphuhin kum 1976, December kha in William Sa Lian Zam makaih CNA galkap mi 120 in a kiphualna uh Menapalaw nusia-in Shan gam leh Kachin gam tawnin kum 1977 tuuk guah tun lai takin Zogam lut uh hi. Tua lai takin Zogamah khua sia mahmah ahih manin khawhun thuaklahin cinat lawh ngeingai uh a, cimawh mahmah uh hi. Tedim uksung Phunom khua-ah a om lai takun, neek leh taak kaikhawma Thuklai khua-ah a pai mite tung panin Kawl kumpi thuneite in CNA-te om thu za hi. Kawlgam galkapte hong tung pah uh ahih manin Phunom leh Saizang khua kikalah nakpi takin kikap niloh pah uh hi. Khua hun thuaklahna, neek leh taak kiciat lohna, zatui zaha taangsapnate hangin Zo galkapte sawt pang zo loin Vangteh khua-a Mah-Sah-Lah (Burma Socialist Programme Party) thuneite kiangah mi 20 ki-surendar uh a, ahi zongin Kawl galkap makai Bo Lah Twin?sawlna tawh Bo Mawng Aye in lainatna nei het loin lam laizangah gualin a baan a baanin kaplum veve hi. A nung cianga a ki-sunrender mi 40-te zong tuamah bangin Kawl galkap ten hawi tuan loin kaplum khin uh hi. Mi 46 Kalemyo Jail-ah kipuak a, mi 4 nasia takin liam hi. Hih bang teng tawh CNA mabaan zop lohin om suak hi.\nKum 1966, March 1 ni-in MNF in Independent pulakna bawlin, tua panin India kumpawh kikap kipanin, India gamah om thei lo uh ahih manin East Pakistan zuan uh hi.Kum 1971 kuma Bangladesh in suahtakna hong ngah tak ciangin East Pakistan-ah MNF ten om khuan nei nawn lo uh a, India leh Arakan gam kilak teng manawhin kikhin leuleu uh hi.\nh sawngin MNF pang belin ZOMI LIBERATION FRONT (ZLF) pawl zong dingin Pu Tial Khal (President), Pu Thawm Luai (Vice President) leh Pu Thawng Sai(ForeignSecretary) ten maikaih hi. 1972 kumin MNF leh ZLF thukimna tawhPu Lalnunmawia pen India kumpite hopih dingin kisawl a, Pu Tial Khal leh Pu Sui Lingte pen Pu Brengseng (L), Finance Secretary, KACHIN INDEPENDENT ORGANISATION (KIO) heel dingin kuan uh hi. Hun sawtpi khit ciangin KIO-te thupha tawh lawhcing taka hong kileh kik uh a, ahih hangin ZLF in vai tuamtuam hang tawh mabaan zom thei loin om uh hi. MNF in kum 20 sung Independent a thapaihpih khit ciangin 1986 kumin India kumpi tawh kilemna hong bawlin Mizoram pen State suaksakin tawlngak bawl uh hi.\nCHIN NATIONAL FRONT (CNF): Hun hong pai to zelin, Pu Tial Khal makaihna mahin ZLF makai lui teng kum 1988, March 15 ni-in Aizawl, Chaltlang vengah kimuhkhopna khat bawlna leuleu uh a, pawlmin kheka CHIN NATIONAL FRONT (CNF) phuh ding vaihawm leuleu uh hi. Pu Tial Khal in President panmun mah len leuleu in, Gen. Secretary dingin Pu Mang Khum, Finance Secretary dingin Pu Lian No Thang, Chief of Staff dingin Pu Roenga, Organiser dingin Pu Mang Uk kiseh hi.\nChairman : Thomas Thang NoVice Chairman : Zing CungGeneral Secretary : Benjamin TuringJoint General Secretary : Khua Uk Lian Member-teDr. Sui KharCapt. Thang Zen Capt. That Ci Lt. Ral Hnin Lt. Paul Smith Lt. Malsawmlian Lt. Solomon Lt. Sunny Ngun AwiLt. Kam Do Dal Lt. Uk Lian Thang andSalai Chan Hmung cih teng hi.\nZOMI RE-UNIFICATION ORGANISATION (ZRO): Zo minamte kigawmna ding leh suahtakna dinga mala dingin kum 1993, April 9 ni-in Kachin gam, Phupian khua-ah pawl khat hong piang leuleu a, tua pen ZOMI REUNIFICATION ORGANISATION (ZRO) hi in, Assam gam, Karbi Anglong khawka MLA (Member of Legislative Assembly) a seem ngei Pu Khai Za Song Guite alias K.Guite in President panmun lenin, makaih hi. 1997, July kha in Yangon khuapi-ah University kah Zomi khangnote in I gam leh I minam suahtak nadingin sisan leh nuntakna piakkhiat ding lungkimna tawh Zomi Siamsin khangno 20 val in "Zoheisa Unit" ci-in sisan tawh kiciamin phut uh a, ZRO tawh kizoma na sepkhop ding lungkimna neih khit zawh ciangin Yangon khuapi pan sangnaupang mi 12, Tedim pan mi 10 val khawng in Lamka lam zuan uh a, ZRO sungah lutin panmun tuamtuam lenin tu dong kalsuan lai uh hi.\nPu Khai Za Song Guite zawh ciangin Kawlgam galkap mangpi Lt. Col. Hang Khaw Lian (Capt. Mang Tung Nung?tapa) in ZRO President panmun tawm vei len pak cih loh, 1997 kuma Manipur Zomi leh Kuki buai panin ZRO Gen. Secretary Pu Thang Lian Pau (Tonzang MP) pen emergency-in ZRO President panmun kilensak a, tua panin tu dong kip suak lai hi. Tu lai taka ZRO makaite pen a nuaia bang ahi hi.\nPresident : Pu Thang Lian Pau, MP (ZNC)Vice President : Hang Sian ThangChief Secretary : D. Kam Suan ThangFinance Secy. : Kenneth MuanaDenfence Secy. : D. Kam Suan ThangHome Secy. : L. Kam Za ThangExternal Secy. : Thang Suan MangI & PR Secy. : Gin Pian KhupTreasurer : SB Vum Lian ThangPatron : Pu Khai Za Song Guite cih teng hi.\n1991 kum panin ZORO pen political party tawh kisawh nawn lo dingin kiheemkhia a, tua panin Leitung mun tuamtuamah leh UN Secretary General kiang khawngah Zo minam bup kigawmna ding, suahtakna ding deihna Memorandum khia kawikawi hi. 1999 kumin a khat veina dingin Geneva-ah UN vaihawm minam nautangte khawmpi-ah kihelin, ZORO min tawh ‘British in a khenzaak Zo minamte kumpi khat nuai-ah gawmkhawm kik?cih thulu zangin thugenna hun ngah hi. Tua panin hih bang lamsang kikhopna tuamtuamte-ah thugenna nei dingin UN (WGIP) in ZORO cial thei zel a, tukum July - August kha in zong Geneva-ah UN vaihawm Meeting-ah va kah leuleu uh hi. Tua bek tham loin, Committee tuamtuam Asia level Kathmandu (Nepal), Seol (Korea) leh Leitung level Durban (South Africa) cihte-ah zong kihel to zel lai hi. Tulai takin ZORO pen Pu R. Thangmawia (Chairman) leh Pu Ro Za Thangte (Secretary General) makaihna tawh kalsuanin, Aizawl khuapi pen a phualpi-in zang hi.\nHun beisa leh tulai taka I minam nuntakna dinga pute pate?nasepte khangthak Zomite in I phawk ding deihna leh hih thute I pau I lai tawh ciapteh ding lunggulhna in ‘Zomite minam nasepna taangthu?a tomin kong kaikhawm ahi hi. I pau I laite I it bawl kei leh mailamah gam I nei zongin I pau I lai kizang lo kha thei ding hi. A khawsuak minam leh a suakta gam phuh zaha nasep haksa leh thupi zaw dang om lo hi. Hih thute panin khangthak Zomite in I minam nuntakna dingin a nasia zawa nasep a kisapzia phawkna in zang ni.\n(Hih Zomite Minam Nasepna Taangthu cih pen Zomi Nam Ni Golden Jubilee pawi, February 20, 1998 nia Mizoram, Champhai khua-a bawlna-ah ka simkhiat pen behlapin kong puak ahi hi - J. Thang Lian Pau, editor Zolawkta)\nPosted by Thang Khawm Pauzomi at 4:38 PM\nLabels: TKP Files


url: =A awlmawh huai i awlmawh loh Politics :: ZOMI DAILY\nposted on 7 October 2019 at 6:42 pm Lomkholna: News, Paukhatsuan, Politics, Zomi\nDemocracy hun (or) Hun hoih lai ci a i ciapteh Kawlgam suahtak ngah a kipan Newin’ galkap kumpi ong kah hun kikal (1948 – 1962) hun in Kawlgam pen South East Asia gam khempeuh lak ah a khangto pen, a hau pen, a pil pen, mite’ en mahmah gam, Asia ansaal cih min nangawn a ngah ngei gam ahi hi.\nAhi zong in ki-ukna kikhel in kimakaih zia hoihlo tawh makai gina lo in ong makaih mawk ciang khang khat sung in Leitung a a khangto lo pen gam (Least Develop Country, LDC) dinmun kitung hi. Tua ki-ukna leh kimakaihna in i nisim nuntak ong sukha mahmah hi. Mite’ simmawh leh neu-et pen dinmun ong tungsuk sak hi.\nZogam ah Tedim Tonzang Zomite i lal lai in Zogam bup ah a niampen kihi lo hi. Mite’ pimuh leh zahtakna a ngah ihi hi. Ahi zong in tu-in i sanggam dangte tawh tehtheih loh dinmun ah i om hi. (ei le ei kikhem tawm in, a neuzaw lo dan in kigen kingaihsun kei ni) Tu in mite in ong pahtawi ong lawmbawl leh naupang paithei cil pahtak bawl a khutbet pahtawi dan dinmun a tung ihi hi. Tua bang ahih lam theilo in, pawlkhat in angtang mahmah lungdam mahmah lai hihang.\nI politics in nakhempeuh ong sai hi. I zing huan nitak huan nangawn ong sukha hi. I cidamna ong sukha hi. I thumuhna thutheihna, pilna siamna ong sukha hi. Khantohna cinam khempeuh politics ah kinga hi. Kin huai, kin taakcing mahmah thu ahi hi.\nZogam pen Kawlgam kumpi ki-ukna nuai pan kipekkhia thei, kipekkhia zo pak nai samlo ding i hihman in, Zogam leh Zomi tawh kisai politics i gen ciang Chin State Politics leh Kawlgam Politics kinawlkhin theilo hi.\nNgaihsut khop kul hi. Khuahun tuihual, huihhual zui a ei zong i kihei ding kisam hi. Tua khuahun tuihual dawn ah tembawpi bang a ong tuanpih thei, tua khuahun huihhualpi tha zang a vandawn ah muvanlai bang a ong lenpih zo makai kisam ihi hi.\nKhuahun tuihual leh huihpi lehdo a Chinte peuh cici, Kawl Ngapikte peuh cici a hate message tawh lehpan keka ding kihanthot ding hoihlo hi. I dinna, i tuanna, i siksan limtak lenkip tinten sa a hihte dawn ah i tuan’, i len’ ding ahi hi.\nKhat le nih guak tha tawh minam leh gam kidom zo denlo ding hi. Mipi tha a kisap hun om zelzel ding a, pankhopna tha in mazan’ gualzawhna ong piak hun tampi om ding hi. Politics i cih khuttam kisam nasep nam ahi hi.\nKimakaihna hoih ah makai hoih in ong makaih leh sun khat zan khat kal nangawn in khantohna, kilamdanna tampi piang thei hi. Singapore gam in makai hoih khat leh a panpih ding mihoih pawlkhat a neihkhak man in tuni a a dinmun khang khat sung in tungto ziau hi.\nA mipi lehkawk a, nungzuih siamlo ci a a mawhsak niloh makai pen makai gina, makai hoih hi ngeilo hi. Nasep maban khatpeuh mipi in ma pan a makaite’ nungzuih ding lam-etna pen ngaihsutna leh panlakna kibungbu-tun ahi hi.\nMipi in makai huai ding maw, makai in mipi huai ding?..\nMipi in makai makaih ding maw, makai in mipi makaih ding?..\nZomite in Minam leh Gam vai kimakaihna a i ngaihsut zia, i pom zia, i kalsuan zia limtak ngaihsun pha mahmah dih ni. En i awlmawh loh kal in a awlmawh midangte in i luzang ong tuancil in zun le ek ong pek ding uh hita hi.\nPolitics awlmawh taak cing mahmah hi. Kimakaihna hoih bek hilo, makai hoih lunggulh huai mahmah hi. Pau Khat Suan\nPrevious: Amyota Hlotdaw MP Pi Cing Ngaih Mang tung aa, lai tin tholh kikna\nNext: Gamgi vai: Pu Mang Hen Dal tung lungdam


url: =Tie Me Up Chapter 4 - Komiktap\nTie Me Up Chapter 4\nRead the latest manga Tie Me Up Chapter 4 at Komiktap . Manga Tie Me Up is always updated at Komiktap . Dont forget to read the other manga updates. A list of manga collections Komiktap is in the Manga List menu.\nTags: read manga Tie Me Up Chapter 4, comic Tie Me Up Chapter 4, read Tie Me Up Chapter 4 online, Tie Me Up Chapter 4 chapter, Tie Me Up Chapter 4 chapter, Tie Me Up Chapter 4 high quality, Tie Me Up Chapter 4 manga scan, Desember 2, 2020 , komiktap


url: =Lee Kuan Yew: Singapore Phuanpa. - Laibu Saal\nHome > Thuluui/Articles > Lee Kuan Yew: Singapore Phuanpa.\nLee Kuan Yew: Singapore Phuanpa.\nGelh : Dr. Hau Za Cin (Phuitong Liim)\nA khut len kha thei ding hileng va hanciam ning, ahi zongin tun amah kihopih thei nawnlo ahih manin a luang gei ah va pai teitei nuam kei ing ka ci hi. Bangbang ahi zongin a nih in tun a kikhelta ahi hi. A sih in Zomi pawlkhat in a kisialna Parliament Innpi sungah a luang va en dingin nai 4 pan nai 10 kikal bang kigual in ngak uh a, a hankuang sunga kisial a mel a va mu bel hituan lo uh hi. A gei ah paiin a luang lamah khatvei kun in a paisan pahpah uh ahi hi. Tua banga luang en bekbek Zomite tawh kigawm in mihing 400,000 val tazen hi. Singapore gambup mun 14 ah zong amah zahtakpiakna leh phawkna laigelhna ding phualpi kibawl a tuateng gawm in mihing 2,400,000 bangin a gal in kituat hi. TV pana en leh newspaper simna tawh a tangthu a sim, a theikha pen kigen zolo hi. India leh New Zealand in a kivui ni in gam puankhai a khuam langciangah khiasuk in thuakpihna lak uh hi.\nSingapore Khua pi.\nKum 2012 kumin Singapore National Day a cih uh August 9 niin ko nupa zong ND Parade et theihna dingin ticket ka ngah uh hi. Cingpi tawh nitak pai baih in ka tutna ding uh tutphah kihawmsa ah ka tu uh hi. Nitak nai 4pm ciangin thakhat thu in mipi hong awng veva in, khut kibeng ziahziah a, ka mai vua TV screen golpi ka et uh leh Lee Kuan Yew NDP ah hong tung lian a khut lam a mipi a maitai laitak ka mu uh hi. Koh zong dingto pah in ka khut uh bengin ka awnggawp pong uh hi. Mihing 22,000 kiim khawng kiawng ziazua hipong a, a gualnuam theithei in a kiom nuam hipong hi. Ahi zongin hih Singapore phuanpa gam suahtak ni hunbawlna ah hong kihel cih pen mipi khempeuh in a lungdam uh leh a angtang mahmah uh khat ahi hi. Banghang hiam cih leh aman Singapore a bulpan panin hih ciangah lam'to a, a gah khum mahmah a gammi khempeuh in ne ziahziah uh hi.\nMihau hi ing cilo, kumpi hi ing cilo in a kisamlo ahih leh nopbawlna cihte uangbawl vetlo hi. A nu leh pa hun laia a sing inn mah vuah a sih dong teeng a, kumpi inn Istana om napi a tate tua ah tenpih lo hi. A tate in nopbawlna uangbawl kha leh cih a lauh manin leh kingeksak kha unteh, ulian ta ahih na uh kiphatsakpih kha inteh, mi lak ah kitungnungsak nuam kha unteh cih a khualna tawh amau inn mah ah a tenpih hi. A sih dongin a annekna tutphah singpek tawh kibawl hi a, a laisimna dawhkan zong singpek tawh kibawl hi in a tungah limlang khat phah ziau a, vangil, puan, van manpha cih khawng tam zat vetlo hi. A annek zong inn ah kihuan tawm ne ziau in hotel minthang ah sum tampi bei in ne ut lo hi. A neu tung pan a sih dongin a nek ngei namte bek mah ne lel in nop nek deuh, limbawl deuh cih zong om tuanlo hi. A nuntakna dingin ne lel a nopbawlna in zanglo hi.\nA tate, a tute tungah leitung ah na nuntak sung un na hoih tampi na sem thei uh hi. Na tenna leitung uh a nop dingin na khel thei uh hi. Na hoih na bawl ding uh ciangin kisuanna om hetlo in na sem thei uh hi. Na hoih sepna dingin zuau gen kullo, khem kullo, guk kullo. Kamsiam kul tuanlo, zol bawl kul tuanlo, phat gawp zong kul tuanlo hi. A thupilo a ginalo a gamtatnate tawh sep kullo a, a diklo a maanlo tawh sem zong kul tuanlo hi. Thudik, thuman tawh citak in sem peuh leng nahoih kisem theilua hi. Nuntakpih khat nei ding, a zahtak-huai a gamta ding, ci lel hi. A nuntak sung tawntung a lungsim tawnga om ngaihsutna - hoih inteh a cih a up, a ngaihsutna gen ngamlo in omlo a, hoih inteh a cih zong a sem ngamlo in omlo hi kici hi.\nLai gelh pa Pu Dr. Hau Za Cin Suante leh a Angkawi Sianu Cing Suante.\nSource : 4/3/2015 Ni in Lai gelh pa Pu Hau Za Cin Zomi Email groups tuamtuam ah' akhahna pan aki la kik ahi hi.\nItem Reviewed: Lee Kuan Yew: Singapore Phuanpa. Description: Rating: 5 Reviewed By: Cinpu Zomi


url: =NAI 48 SUNG GAWTMUN AH (June kha zom) – FGA Tulsa\nNAI 48 SUNG GAWTMUN AH (June kha zom)\nAdmin / July 24, 2015 / FGA File\nTua ka thuzak dipkuathuaite hangin ka lungsim buaimang khin a, lamet beiin ka tha hong nem peuhmah hi.Ka tha neihkhempeuh bei ahih manin keimah bekin ding tang zo loin kapuk suk a, ka ihmut hong suakin khangma long bangin ka omlam tak ka thei hi. Ka lutung gamlapi ah khawpi etlawm mahmah,Lai Siangtho sunga ka sim zel tawh a kibang ka mu a, etlawminthupi lua hi mai. Tua khawpi jasper tawh kizem a, mun dang ka etkik leh a galkhatah zangsunga paak namcin paak ziaizuai kamu hi. Nuntakna tui leh kham khawpi, vantungmi honpi ka mua, tua khawpi sungah a sungtum leh a pusuak zong ka mu hi. Kabilin a zak khempeuh laka zaknop pen lapawl sa uh a, aw! a awte uh a zaknop dan bangci gen siam peuhmah ding ka hiam? Tuamihonpite lakah kei hong it mahmah, ka gitloh mana lungsimkitam zana si ka nu zong ka mu hi. Kei lam hong nga in amakianga pai dingin a khut tawh hong van a, a kiangah pai ka sawmleh van gikpi in hong delhcip bangin bangmah ci thei loin ka omhi. Huih siangtho in hong mut hiauhiau a, tua huih lakah aetlawm paakte gim zong za in ka kithei hi. Vangtungmite lasakzong a kitelzaw sem in ka thei a, “Aw amaute tawh om khawmnuam zen sing e” ci-in ka kiko khe liang hi.\nTua banga van gam nopna them ciama ka om lai tak, thakhatthu a hong kibetkhiatsak bangin ka mang sung pan ka khangloa, ka ngaihsut leh ka lunggulh nopna pan khang loin, ka omnakhawmial ukpa in ka tawntung mun ding gawtmun lam zuanapai a hun thu hong hilh a, amah zui pah dingin thupiak ka ngahhi. Ka paina sa lam zuanin lampi mial bikbek sung tawnin ka kilehkik a, lampi a kongkhak om ah lutin kapai zel uh leh lamkakhat na om a tua munah Gawtmun ka mu hi. Ka mit tawh kamuh bat ciang pen mei leh kat kang vi ve hi a, tua mei kuang pentuihual leh tuikilok bangin van lamah sangpipi kilokto a, tua meikilok in mihingte lawntoin, meiphualpi sung mahah kesukkikzel uh hi. Tua gawtmunah natna thuak a awng tawh, dangtak a kiko tawh, kisik lua a lungsim kitamkham leh mangbanga awng tawh, lauhna leh dipkuatna tawh kidim a awng tawh, a ginin gingziazua mai hi. Kei zong tawlkhat sung tua kongkhak ah ka dinsungin, “Hih mun bei hun nei lo, a tawn tunga thuakna mun hi”cih lai kigelh ka mu hi. A sawt loin ka pai zong kul loin a khininka khin a, tua meiphualpi sungah ke kesuk hi. A gena gen zawhngei loh ding zahin ka dang hong tak pahin tui duhin ka duh a,tua banga ka awt laiin khang loin Hospital ah ka na om hi.\nHospital pan khawnglo kikin, a nungta mihingte lakah hongkilehkik ka hih lam ka kitheih ciang, ka lungsim khempeuh tawhka nuntakna leh ka hun khempeuh Pasian adingin ka ap a,tuapanin thu umte nuntak bangin nungtain ka sih leh zong Jesuneiin a si ka hi ta ding hi. Ka na muh dipkuathuaite khempeuhmangngilh thei loin ka lungsimah om den mai a, tua mah banginvan gam nopna zong ka mitkha ah tam den hi. Tun bel ka sih lehzong ka nu tawh kimu ta ding a, nuntakna luitui geiah tuin,zangkuam uknok paakte a vul ngei nawn lohna ah vantungmitetawh kikhawlin ka leng ta ding hi. Van gam nop dan leh a hoihnamihing in bangci mahin gen seng ngei ken teh. Hotkhiatsate lasakka zaktein hih ka lei nunna hong thahatsakin lam hong lak denhi. Thong ka kiatlawhna ka nunlui gilohna pan kikhelin, ka gilokik ngei nawn kei ding a, ka lawm lui gitlohna abawlte zongpaisanin Pasian mite tawh ka kithuah ta ding hi.\nHih ka tuahkhak thu a cilin kuama kiangah kagen ngamkei a, a hang bel hong ukte in za hileh mihai hong sa in mihaikhumna ah hong khum ding ka lauh man ahi hi. Hih bangadamna ka ngahkik ciang keimah tektekin van gam om takpi hicih ka tel a, tuamah bangin gawtmun zong Bible in a gen banginom takpi mah cih ka tel sem hi. Kei adingin kamphatna lehthupha lianpi hi ka cilo thei kei a, a hang bel tua gawtmun pai kasawm kei a, ka paikik nawn peuhmah kei ding hi.\nSource: Fortyeight hours in hell.\nBy John W. Reynolds\nLaitai July 2015 Pan ki la ki k hi.\nCategory FGA File Tag Zolai\n← ပေရာဖက္ႏ ွင့္တမန္ေတာ္ဆိုင္ရာမ်ားက ေလ့လာျခင္း\nပေရာဖက္ျပဳျခင္း စီးဆင္းပံု #July 26,2015 →\nAHONG KIPIA LETSONG TENG PANA LIAN PEN\n3 weeks ago1002 0


url: =Tulaai Leiitung Thuthang Tuamtuamte Updates (Sep 22) :: ZOMI DAILY\nposted on 23 September 2017 at 9:44 am Lomkholna: Khawmpau, News, World\nUS President Donald Trump let North Korea Leikhamaangpi Kim Jong Un te naupang bang in Kampau khelnono zang in Huihthautawh kikaap ci in Leitung Media tuamtuam ten gen ngeingai uhhi. September 19 ni in UN ah Trump in North Korea Leikha maangpi peen ” Rocket Man” cin kobawl a, September 20 niciang Kim Jong Un Trump in UN ah athugenne Uihaam cihsa hi.\nSeptember 21 ni in Kim Jong Un in Trump peen “Deranged” ( Mahai) ci in koleuleu a Trump in akokik nading ngaihsunlaaitak hi. Tuni September 22,2017 ni North Korea Leikhamang in Pacific tuipi sung ah Hydrogen Bomb sinding ci in amipi te kidawmding in thupia ta hi. Hih H Bomb peen North Korea in sin ngeinaailo uha tununglam a asinsin te uh peen hih H-Bomb apuading thaupitang hipan hi.BBC NEWS\nHurricane Maria ici huihpi let tuihual khauhmahmah in Mominica Republic gam lee US gamkee khat ahi Puerto Rico’s gamte tus’awngteng nasiatak in nawkgawp a Dominica gam ah mi 15 si in mi-20 mangthang, Puerto Rico gam ah mi 13 si uhhi. Inn le lo a kipang mawtaw neih le lamp tampitak kisia mang hi.BBC NEWS\nRelated: President Trump’s Washington Hotel ah pasal khat thau pawlkhat tawh kiman\nMeimual Puakkham ding\nIndonesia gam Bali tuikulh tung a om Mount Agung peen puak khamding in solitlit lingleuhleuh ta ahihman in Kumpi thuneite in mipi te muanhuaina lamzuan in September 22,2017 ni in nawnkhia ziahziah ta uhhi. Hih meimual peen 1963 kum in khatvei puakkham khin a mi-1000 vaal si uhhi. Indonesia gam ah hihangdan a meimuil apuakkham theiding 130 vaal tak omcimawk hi. CNN NEWS Khawm Pau\nPrevious: ZAM Thupuak :: 24 September 2017 (Zomi League 2017 kipan tading)\nNext: Indonesia, Bali Island ah meimual puakkhamding ci’n ki patau mahmah\nTungzang – Gamlai lampi vai ~ Pu Thangboi\nYangon khuapi pen leitung ah lungmuanna aomlo penpen anihna in ki ciamteh\nFree Cidamna velcianna (Checkup) omding


url: =Frequently asked questions about Sighnaghi Bus & Minivan Tours\nWhat are other things to do than Bus & Minivan Tours that are worth visiting in Sighnaghi?\nWhat are the best Sighnaghi Bus & Minivan Tours?\nThe best Sighnaghi Bus & Minivan Tours are:\nWhich Sighnaghi Bus & Minivan Tours are taking additional COVID-19 precautions?\nThese Sighnaghi Bus & Minivan Tours are taking additional COVID-19 precautions:


url: =Beelpawlgam Ni (Union Day). - Laibu Saal\nHome > Thuluui/Articles > Beelpawlgam Ni (Union Day).\nBeelpawlgam Ni (Union Day).\nMikang gamkekte khutnuai ah a om ahi Kawlzang aa om Kawl minamte le a kimkot khamtung gam aa om mualmi makai (tangmite) mailam gamvai kalsuan zia ding tawh kisai in 1947, February 3-12 kikal sungin kimuhtuahna nei ngeingai uhi. Tua tungtawn in Feb 12 ni’n thukimna suaihkaihna (Kawl le Khamtungmite kikal) ah hong nei uh a, tua ni pen Beelpawlgam ni (Union day) ci’n kiciam teh hi.\nHih khawmin ahih leh Tangthu siam pawlkhatte in anihveina Panglong khawmpi na ci uhi. A masa Panglong khawmpi pen 1946 in Shan ukpite vaihawm kimuhkhopna hi in, Kachin gam le Zogam panin tangmite a vel (observer) in kihel uhi. Tua hi a Tangthu siamte in 1946 kum Panglong khawmpi pen ‘Panglong seminar’ ci uh a, 1947 kum aa pen ‘Panglong Conference’ ci’n ciamteh uhi.\nBanghang in hih khawmpi kibawl\nHih khawmpi pen Gen. Aungsan le British PM Mr. Atlee te kimuh khopna pan aa hong piang ahi “Aungsan-Atlee suaihkaihna” panin a hong piangkhia ahi hi. Kawl tangmite in Mikang gamlianpi thuneite tawh London khuapi ah akimuhna uh ah “Kawl gam in Mikangte kiang panin suahtakna ngah ma deuh hun kikal sungin Kawlgam thu vaihawm Vuankyi pawl ah Khamtung gamte tawh kisai tanu (vuankyi) khat koih ding ngetna nei uhi. Mikangte in hibang dan in Khamtung mite vai ah amau theihloh pi in vuankyi khat koih ziauh pen amau mailam thu amau palo in thakhat thu in a khentat sak ihih loh ding thupi hi ci’n dawngkik uhi. Hi thu hangin Khamtung mite ngaihsutna diktak in theih nading in Aungsan-Atlee suaihkaihna sungah\n“Ukna ki-ap ma le ki-ap khit hun kikal sungah note in sangzo ding hi ka ki upmawh uh Kawl gam vaihawm pawl (Myanmar government) te tawh kikop in vaihawmna zia ding tawh kisai in note muhna, ngaihsutna te genkhiat theih nading in kha thak sungin akibawl ding ahi Panglong Conference ah ahizong, (ahih kei leh hivai tawh kisai in a kituam bawl khawmpi ah ahizongin Khamtung gamte aa om mite makaite, tangmite dongcian ding”\n“Khamtung gamte le vuankyi te uk ahi Kawlgam pen tua munte aa om, a teengte' suakta tak aa thukimna tawh a sawtlo in kigawm thei ding hi ci’n Mikang kumpi pawl le Kawl tangmite kikal ah thukimkhopna ngimna pi om hi.”\nci’n kihel hi.\nTua hi aa Zogam, Kachin gam cihte panin tangmi dingte Panglong khawmpi ah sawl na dingin 1947, January 11 ni’n ukpi, thuneite tungah sikkhau kisat kawikawi hi. Tua mah bangin Aungsan-Atlee suaihkaihna, thukimna te et/ vel kholh theih nading in January 29 ni in tangmi pai dingte tungah kikhak hi ci’n kiciam teh hi.\nPanglong ah kituah ngeingai ta uh\nKachin makaite Panglong khua ah 1947, Feb 4 ni’n tung uhi. Tuani mah Shan ukpi Saik Shwe Taik makaih tangmi 5te in Kachin makai te va kimu uh a, amau geelkholh sa thusunte kikum uhi. Tua bek hilo in Kachin makaite khutsungah Shante in amau ngaihsutna te a gelhna uh laidal khat pia uhi. Shan ukpi te in ahih leh a sawtlo aa asuakta ding ahi Kawlgam tawh suahtakna la khawmlo in, gam khat in tuam din in Mikang te phal ahi Dominion ukna tawh ki ukna vaihawm ding cih ahi hi.\nShan le Kachin te kikupkhop a mansiang ni Feb 6 ni nitak lam in Zogam palai/tangmi te Panglong khua ah hong tung uhi. Panglong Conference sim dingin a pai Zo suan pupi te in Falam, Tedim, Haka khua te pan Pu Hlur Mung, Pu Thawng Za Khup, Pu Kio Mang te ahi uhi. Tualo Zosuan tangmi khat kihel lai pen Siyin Council le Chin Leader’s Freedom League tangmi Pu Vum Kho Hau ahi hi. Zogam tangmi te in Kachin le Shante kikupna thute encian uh a, tualo a dang thute behlap beh dingin ngen uhi. Tua te in:\n1. Gambup siah tawh kisai in Shante tan bangin Kachin le Zomi (Chin) te in zong mimal phazah tawh kizui in ka deih uhi.\n2. Zogam ah zatding sum a kicin kei leh Gambup siahkaihna te pan piaksak ding\n3. Shan, Kachin le Zomi (Chin) tangmite kihel Khamtung mite kipumkhatna council phuat ding leh tua council in Kawl thunei te tawh kizopna ah thukhentat theihna ukna nei ding uhi.\nHih thu thumpe Zogam tangmi pupi te in thukimna sign tum uhi.\nFebruary 7 ni ciangin U Ciapuh, Maipon ukpi Sak San Thun, Sama Duwa SinWaNaung, PanHoh Duwa Zaw Lun, Pu Hlur Mung le Pu Thawng Za Khup te kihel subcommittee phuan uh a, tua in Mualmi te aitang dingin Kawl makai Gen. Aungsan te tawh kikupna ah thusung ding sub-committee ahi uhi.\nHi bangin Khamtung gam makaite thukikupnate in Kawlgam tawh kigawm khopna ding lam puk zaw ta hi.\n“A zenzen in hi teng kikupna ah ki beelpawl lo in, tuam din ciat ding thukim ciat bang hi le uh, Kawlgam tangthu, tulaitak aa i gamlim mahmah zong pen a kikhel/a tuamdang in a hong pai ding dinmun ahi hi.\nMikang kumpite in hih Panglong khawmpi ah akah dingin Arthur Bottomlay hong sawl uhi.\nKawl makai Gen. Aungsan le apawlte Feb 8, intak lam nai 8 in Panglong khua ah hong tung uhi.\nZang le Kham makaite kikupna/kimuhna kipanta\n1947, Feb 9 ni-in Shan, Kachin, Zomi (Chin) makai te kimuhkhopna nei uh a, tua khit ciangin Kawl makai Gen. Aungsan tawh hong kimu uhi. Gen. Aungsan in tua kimuhkhopna ah hih anuai aa bangin na gen hi.\n“Kawlgam aa om minam tuamtuam te kipumkhat theih nading deihna tawh London khua aa Mikang ulian te tawh kimuhkhopna ah no khamtung gamte vai tawh kisai ka kikupna te uh hong genkik ding in a hong pai ka hi hi. Kawlzang hileh suahtakna ngahta hi kici theiphial ta hi. Ahi zongin no Khamtung gamte cian lai mawk hi. Khamtung gamte zong suahtakna apiak pah kei leh Kawlgam ii suahtakna pen a mawkna pi hilel hi ci’n ko Kawl minam tangmi te in London ah thu ka sung uhi.\nKhamtung gamteng Mikangte in direct in a uk uh pen ko Kawlte in hoih kasa kei uhi. Khamtung gamte pen khamtungmite mah in a uk ding uh ka deihsak uhi. Kawlzang in suahtakna a ngah phet mahin Khamtung gamte in zong suahtakna a ngah pah ding ka deih uh hi. Hi bangin kong genciang in Ko Kawlte in Khamtung gamte hong ukcip gawp nuam ka hi kei uhi. Kawl te tawh kibang in no Khamtung mite zong liangko kikim in thupha hong musak nuam kahi zaw hi.”\n“Mivom ahi a, mikang ahizong in kuamah lau ding hilo hi. A zenzen in amaute in no khamtung mite hong dot uh ciangin suahtakna ngah nuam mah ungh na ci un. Hong lauthawn hang lau kei unla hong zol bawl uh hangin nem pah kei un. Khamtung gamte in zong Kawlgam bangin akikim hamphatna deih ungh cih ding hiziau hi. Tua bangin na gen uh leh zing ah thai ah suahtakna kici na ngah ding uhi.”\nKikupna hun mankhit ciangin Gen. Aungsan in suahtakna ngah khit ciangin gambup kumpi (president) masa ding pen Shan te hileh hoih lo diam” ci’n a lawmte hong dong hi. Shan ukpi teng na kikum unla no sung pan khat kumpi sem ding na kitel un ci’n zong vaikhakna nei hi.\nHi bangin makaite Feb 10-11 dong mah akilam thak ding gam vai mah kikum ciatciat uhi. Lang khat le lang khat kisitna, kidekna tawh om ziahziah ta hi.\nKachin te in Kachin gam kiciantak in ciaptehna ding (Bamaw le Myitkyina zanggam teng Kachin gam cih sungah hel ding) le Shan te in a hun zui in inntuan khiat theih nading te Gen. Aungsan kam tung mahmah panin kamciamna deih in gen tantan uhi. Gen. Aungsan in amah bek in kamciam pia theilo, Hluttaw ah kikup ding hi cici mah taleh Kachin le Shan te in ci tantan veve uhi. Tua hi aa, Gen. Aungsan bang ciah dingin kithawi man liang hi kici hi. A sawt ciangin U Phe Khin hanciam na tawh Khamtung mite le Kawl te kikal ah kithukimna hong ngahkhia uhi. Kachin gam ciapteh ding vai pen a thu in thukim in, Hluttaw ah akcian in gamgi vai kikum ding. Tua kipawl pan inntuan nuam pah malen ding cih pen hitheilo himah leh, a thu in thukim pih in Hluttaw ah kikup beh ding cih ciangdong in Kawl makai Gen. Aungsan in a thu khiamsuk hi.\nZomite na lawplua pahpah\nZogam tangmi in akah Zosuan pupi te in Zogam (Zo/Chin State) kician takin ciapteh nading/ngah na ding sangin Zo khamtung gam sung sumzekna ah huhna pen Mikang hun lai sangin a kicing zaw in ngah zawk nading, Sumzonna, Pilna lam, Cidamna lam le tangsung tangta khantoh nopsak ding te aading in Kawlgam panin huhna ngah na ding le Zomi galkap pawl (Chin rifle/battalion) te a ngei bangin a kipsuak na ding cihte ngen uhi. Pu Vum Kho Hau le Gen. Aungsan amau nih geel kihona ah zong thu tampitak thukim khin tuak uhi. Zogam (Chin State) vai ahih leh suahtakna ngahkhit ciang Hluttaw ah kikup aa khentat dingin thukim uhi. Tua hi aa Zogam tangpi te le Kawltangmi te kikal ah thukimna om khinta ah sign tup ding bek in a sam lai ahi hi.\nHi thu tawh kisai in Pu Vum Kho Hau in Shan Ukpi khat ahi Maipon ukpipa Sak San Thun a gen ciangin Ukpi pa in no Zomi makai tangmi te khattang in na lenkhia in thukimna letmat thu huai lo hi. Kachin te tawh kihel khopna meeting/kikupna ah hi thu sung zaw un ci’n thuum bawl ahih manin Shan le Kachin te ngak in Zomi tangmi te a om litlet khinta uhi.\nHi bang dan thu teng tawh Feb 10 ni nitak lamin thukimna a hampi (draft) ngah ta uhi. Feb 11 ni zingsang lam Gen Aungsan in thusunna nei in, nitaklam ciangin gambup sumzek zia, ukna zekzia dan ding Khamtung tangmi te in dongh uh a, Gen Aungsan le U TinThuht te in dawnkikna nei uhi. Sumzekzia ah Khamtung gamte in Mikangte hun lai aa sangin sumlom tam ngahzaw ding ci’n kamciam kiptak in pia uhi. Tua zawh ciangin thukimna a huampi a laimal pawlkhatte laihna nei uh a, Feb 12, ni thumni (Wednesday) in thukimna suaihkaihna neih dingin khentat uhi.\nNitak ankuang umkhopna\nFeb 11 ni nitak lam in, gualzawhna nitak ankuang umkhopna nei uhi. Tua mun ah Kachin, Karen, Chin (Zomi), Shan le Kawlte in kikal ah kimuhkhialhna kitelkhialhna nei mah tale hang tu in hileh tua bangte om nawnlo hi. I vekpi aa ding in ih mai ah hamphatna, suahtakna in hong ngak hi ci’n Shan ukpi pa khat in thukong honna hong nei hi. Gen. Aungsan in zong thugenna nei in, tua khit ciangin British gam tangpi Bottomlay, American tangmi Mr Packup, Sama duwa SinWaNong, U HalPhe, Pu VumKhoHau, Sak Shwe Taih, Sir Mawng Kyi le U Tin Thuht te in thugenna tomno tek nei uhi.\nPanglong thukimna suaikaita\n1947 feb 12, nithum ni nai 11am hun in Gen. Aungsan, Kachin tangmite, Zomi (Chin) tangmite, Shan ukpi te tangmite le Shan mipite tangmi te in thukimna letmat tumta uhi.\nPanglong thukimna laipi/thu(8)\n1. Mual mi palai khempeuh Supreme Council of the United Hill People (S.C.O.U.H.P) thukimpihna tawh kumpipa in adeihlak khat pen mual gamte tawh kisai kumpipa thudotpi hi ding hi.\n2. Tua kumpipa thudotpi pen zum vaipuak neih man hi loin Governor’s Executive Council ah member hisa hi ding a, gamdang vaite leh galkap lamah thukhun om bangin E.C thuneihna nuai ah lut ding hi. Tua mah bangin mual gam vaisainate ah zong vaihawm theih nading thuneihna nei ding hi.\n3. Tua kumpipa thudotpi pen minam kibang lo adang nih in huh ding hi. A bulpi ah tua mi nihte in amau tawh kisai gam leh minamte vai sai ding uh a, thudotpipa in mual gam vai khempeuh hawmin thukhun om bangin na asep khop hun uh zong om ding hi.\n4. Thudotpipa pen mual gam palai om sun hi mah ta leh a huh mi nihte zong amau gam tawh kisai thute kikup ding a om ciangin Gambup E.C thukikupnate ah kihel ding uh hi.\n5. A tung a thukimna om bangin Gambup E.C in vaihawm ding hi mah ta leh mual gam sung ki-ukna leh vaihawmnate ah tu a a suahtakna uh pen them khat zong nawngkaisak lo ding hi. Mual mite’ ki-ukna leh vaihawmnate ah za ah za thu a neih ding uh kithukim hi.\n6. Hih gampi khat sungah Kachin gam pen gamgi bawlin kituam uk ding thu ah Hluttaw in a khensat ding ahih sam hangin hi bang a atuam om ding pen hoih kisa hi. Kum 1935 Burma thukhunpi om bangin hih tawh kisai thu ah thudotpipa leh ahuh nihte tawh Myitkyina leh Bhamo District sung ki-uk dan tawh kimematin kikum khawm ding uh hi.\n7. Mual mite in democracy gam mite’ ngah ding suahtakna leh hamphatna bulpite ngah peelmawh ding uh hi.\n8. Hih bang thukimna sungah Kawlte siahpiakna pan Kachin leh Chin Hills te ngah ding sum le paite kipelhsak lo ding hi. Kawl gam leh Shan gamte mah bangin Kachin leh Chin Hills te zong sum le pai kivaipuaknate ah bangci ciang hi zo ding cih pen Gambup E.C in thudotpi leh ahuhte tawh encianin kikum khawm lai ding uh hi.\nLetmat tum te\n1. Gen. Aungsan (Kawl)\n2. Sak Khun Pan Seng (TawngPai Sawbua, shan)\n3. Sak ShweTaih (NgiauShwe Sawbua, Shan)\n4. Sak Hong Phah ( TeinNi leilulam Sawbua, Shan)\n5. Sak Nwew (LeChia Sawbua, Shan)\n6. Sak San Thun (Maipon Sawbua, Shan)\n7. Sak Thun Aye (TaMaKham Sawbua) 8. U Phiu (Tathong Sawbua tangmi)\n9. U Khun Phong (Shan mipi tangmi) (Haw Wa Duwa)\n10. U Tin E (Shan Mipi tangmi)\n11. U CiaPuh (Shan Mipi tangmi) (7) 12. Sak Yein Pha (Shan Mipi tangmi)\n13. U Thun Myint (Shan Mipi tangmi) 14. U Khun Saw (Shan Mipi tangmi)\n15. U Khun Thi (Shan Mipi tangmi) (9) 16. Sama Duwa SinWaNaung (Kachin tangmi)\n17. Duwa Zaw Yit (Kachin tangmi) (10) 18. U Deng Za Tang (Kachin tangmi)\n19. Duwa Zaw Lun (Kachin tangmi)\n20. U Labang Garawng (Kachin tangmi)\n21. Duwa Zaw Lah (Kachin tangmi)\n22. U Hlur Mung (Zomi/Chin tangmi)\n23. Pu Thawng Za Khup (Zomi/Chin tangmi) 24. Pu Kio Mang (Zomi/Chin Tangmi)\nDuwa Zaw Lah pen damlohna hangin letmat tupna ah amin akihel hangin tuani kihel theilo hi. Khawmpi sungah akihel Zosuan palai Pu Vum Kho Hau pen tualaitak in kumpi nasem ahih manin tua laitak ah letmat tum kha lo hi. Tua zawh kha khat khit ciangin letmat tum kik hi.\nHi bangin Khamtung mite le Kawlmite thukimna suaihkaihna thu pen thukim huai hi ci’n British palai Bottomlay in London ah sikkhau sat in zaksakna nei hi.\nPanglong thukimna bang danin Khamtung gamte tanupi ding pen Sak San Thun kiseh pah hi. ahuh ding nih te pen Kachin le Zomi (Chin) te ding ci ahih manin Sama Duwa SinWaNaung le Pu Vum Kho Haut e pen Kachin le Zomi (Chin) councellor council te hong hi pah uhi.\nAhi zongin Gen Aungsan kisuam in, U Nu le u Ne Win te hong kahtoh tak uh ciangin Khamtung mite le Kawl mite kikal kamciamsa te tuibua bangin hong mangthang deudeu ziau ta hi.\nTua hi aa, ih gam ah Panglong kamciam pelhna hangin tuni ciang dongin tualgal a hong om ahi hi. A sawtlo in hih kamciamna te tangtun ding in hong kisepkhiat theih nading ei mimal khat ciat i masuan ding le tawsawn ding vaipuak inei hi ci’n ka ngaihsun hi.\n(Theihsakna; U LaNan Bauk at Panglong khawmpi tawh kisai te Zolai tawh letkik in ei tawh kisai zaw deuhte lakkhiat kikna ahi hi.\nPanglong thukimna suaihkaihna thu 8te pen Tedim post tanute letkhiatna pan phalna om bangin kila hi.)\nLaigelh; Tg. Nang Khan Lian\nU Lanan Bauk, ‘Kachin pinee phitpawLapong’\nTedim post, 'Panglong thukimna'\nNi Thupi Taangthu Thuluui/Articles\nItem Reviewed: Beelpawlgam Ni (Union Day). Description: Rating: 5 Reviewed By: Cinpu Zomi


url: =Minam khat sungah (Zomi leh Chin, Mizo leh Kuki) ~ Tual Khan Suan :: ZOMI DAILY\nposted on 20 October 2016 at 11:16 am UTC+9:30 Lomkholna: Article, Politics, Tualkhansuan\nTuhun a Zomi (Chin) a kici minam sunga om namphung (tribe) tuamtuam te in, minam (nation) khat sung pan piang hina pi’n a beisa hun in Kumpi (King) khat or vaihawmna (govenment) khat i ukna nuai ah a luang khawm ngeilo minam ihihi. Beh (clan), namphung (tribe), kampau (dialeck)te bulphuh luatna hang in minam (nation) bulphuh in ukna (administration) huangkhat sung a kalsuan khawmding ki thanem kha hi. Nidang in i pu i pa ten gam hing, tui hoihna gam a zonna uah khua a sat uh ciangin tua khua sat makai pa in “Hausa” sempah a, siah leh tang kai in,khua leh tui vaihawm zia ding thukhun leh dante a kipan pusa pasa biakna, dawi leh kau biaknate leh ngeina pawite ciang dong a ma deihna bang in gel hi. Tuahun lai in “hausa” te vanglian mahmah uh a hihmanin hausa sem in siah leh tang kaih theihna dingin mun tuamtuam ah khua kisat kawikawi hi.\nChin Forum te hanciamna tawh constitution\nChin forum te han ciam na tawh Chin state constitution ding a gelh uh ka mukha a minan a ding masawn na ahih man in lungdam in kamuak hi. Gamkhat peuhah gamsung vaihawmding zia pen thukhunpi pansan aki sem dinghy a, gamsung mipi khempeuh tawh zong kisai thu a hihi. A diakdiak in Zoram banga namphung (tribe) tam in ngeina,pupa tawnzia(customs) leh kibat lohna tamna gam te a ding in thukhunpi gelhna ah pilvang kisam mahmah dinghi. Gamsung thukhunpi in gammi te a ding in bitna leh khantohna ding kalbi masa ahih mahbangin minam te kiphinna leh gam pusiatna kipatna zong ahihi. I gam a beisa hun enkik leng;I gam sung vaihawmna ding thukhunpi(constitution) omngei nai lo a, mikang te hong lut zawh 1986 kum ciangbekin “Chin Hills Regulation Acts” cih min vawh in amau(mikang )te vaihawmna leh ukna nopna ding bek a mau deihkaih tawh a gelh uh om a, Zogam a om laitawh kigelh thukhunpi cih theih in aahih zong in mipi te bulphuha kigelhi lo hi. Mikang te hong uk to to uh a, I minam ngeina ,pupa tawnzia te hong kan uh a gam ukna ah thukhenna leh vaihawmna a baihlam zawkna ding in Haka ukpi vaihawmna huamsunga I paizia leh ngeina te kaikhawmin 1917 kumin “Hand book of the Haka-Chin Custom”min vawhin lai buneu khat bawlkhia uhhi. Tuamah bang in Tedim ukpi vaihawmna huam sung om minam te a dingin 1924 kum in “Kam Hau Upadi” min vawh in lai bun a bawl leu leu uh hi.Mikang te khutsung pan in suahtakna I ngah khit ciang in Zomi te kawlte bikhalap nuai pan in ki suankhia tuan lo banah I gam kivai puakzia zui in state government leh central government kikhen lo a hih manin gam sung vaihawmna ding pen ei deihna in kigelh thei lo a bulpi pan thupiakna om bangin in gamsung vaihawm ahihi.Tua hi a, Zomi te adingin constitution gelh pen sepngei loh na sep tawh kibang ahih na sep tawh kisai in zong ii ngek mahmah laihi.\nA khang cing khin democracy or suahtakna ngah gamte a ding in thukhunpi (constitution)gelhna ah upadi laimalte leh a khiatna/deihna te bek ki kumin kuate makaihna tawh kuateng kihel a kigelh hiam cih kikup a kulnawn loh hangin a tunga I gen sa mahbang a namphung(tribe) tamna, a suakta lo leh minam bup huam a thukhunpi a neingei nailo Zo/Chin gam a ding in kikup bulpi pen ding kisam hi.Hih sung ah zong constitution sunga om upadi laimal leh a khiatna te kikum lo in minam dang te tawh I kibat lohna te bulphuh in nasep paizia hong kumbek ka hihi. A hangin mimal kikim lohna mun a thukhensatna in (democracy paizia tawh kituakin ah zong in)kitamkimna omngei lo a kilang buk den hi.Lamkhat pan in gen leng a tamzaw ten zozaw den a, a tawmzaw te a ding in kong kikhak cip den hi. Tua ban ah tua constitution gelh tu te’n minamte kitamkimna (equality)leh mipi te phattuamna ding sangin namphung(tribe),beh(clan) biakna leh mimal khat phattuamna ding a thapia laimalte gelhlut theizel uhhi. Mipite kidalna lum leh tei ding ahi thukhunpi penmipi te theihloh kal in mipi te theihloh laimal te tawh ei deihna kawikaih in, zawh teh mipi te tungah namkipna/kipsakna ngenin gam bup zat ding thukhunpi hi ci a a puang khia ziau pen leitung ah kumpi na tam mahmah hi. Burma gam ah U Ni Win leh Indonesia gam ah Suharto te zong tua bangmah a hihi. Tua bang gamta ah mipi te suahtakna leh kitamkimna om lo a, gamsung ah zong kilemna omngeilohi.\nGambup thukhunpi gelhna I theihngilh loh ding leh I zangkhai ngaihsut loh ding thu tampi om hi. Abeisa minamtangthu leh tuhun minamtangthu kikal ngeina, pupa tawnzia(custom) beh leh phung thu te a kipan I tuam zekna omte pen mitsin khun lo in a hi pen ahi bang a I muh theih ding kisam hi. Tua I tuam zek nate hangin tu hun in I minam huang khatsung ah a kalsuan khawm theinailo hi hang a, huang khat sungah a pilut zo pawlpi zong om nailo hi. Hih thupen minam it taktak a nasem mi peuhmah in minam bup tawh kisai vai saina leh minam bup tawh kisai in palai or pawlpi kihelna ding munte ah ki theihmawh bawl theihding thu hi lohi.\nNamphung (tribe)kibanglo mite tenna gamsung vaihawmna ding thukhunpi pen namphung(or) pawlpi tawmno khat bek thuneitu te’n deihkaih in a gelh uh mipi te namkip saklel hikei henla, mipite deih palai te in mipite deihna(the will of the people) bulphun in kitamkimna(equality) leh democracy gah leh pak te mipi te’n a zal a zo theih ciatna ding in gelhna in gamsung bitna leh khantohna kalbi ahihi. Tua bang in I sepna ah;\nChin Forum(or) pawlpi khat peuh hanciamna tawh constitution gelh ahi zongin, tua munah namphung(tribe) bulphuh a kiphuan pawlpi pan a hizongin, namphung bulphuh lo a kiphuan pawlpi ahi zongin mipi deihtel makai te kihel henla,minam te kitamkimna (equality) siksan in kigelh ding kilawmhi.\nNgeina,pupa tawnzia(custom) lai leh kampau, a dang kibat lohna tuamtuamte bulphunin a kisapna zui in sub-committee kikphuanin mipite deihna muhkhiat ding ihan ciam masak ding kilawm hi./ Mipi te a ding kizop theihna ding gelna(community liaison programme) bawl ding kilawmhi.\nKithu zak tuahna pan hanthotna piakna(a media campaign) bawlding kilawm hi.\nMipi thu ngaihkhiatna (public hearing) pen munteng mual teng ah bawl ding kilawm hi.\nMipi te tung pan gelhthawh ngaihsut piakna (an invitation for written submission drom the people) bawl ding kisam hi.\nMipi te hilhcian kikna bawl ding kilawmhi.\nPrevious: Israel President masapen Chaim Weizmann tangthu\nNext: Singapore gamsung ah ahawl omlo Driverless Bus zangtading ~ ZD


url: =Home > The Life Of Moses > 29. Remember This Song! (Deuteronomy 31:16-22; 32:1-47)\nSource URL: https://bible.org/seriespage/29-remember-song-deuteronomy-3116-22-321-47


url: =Music leh Gamvai ~ Pu Thangboi :: ZOMI DAILY\nMusic leh Gamvai ~ Pu Thangboi\nposted on 3 July 2020 at 7:40 pm Lomkholna: News, Politics, Thangboi\nGamvai (politics/ nainganyi) leh music akibatna tam mahmah hi. Tawm khat ih sut ding a, akibat lohna zong ihgen ding hi. Music ukna pen pianken ahi hi. Pilna hauhna tawh kisai peuhmah lo hi. Guihtheih khamtheih zongsang te tualo tawh aom theihlo dan mah bang un music ukte zong tualo tawh om theilo uh hi.\nMusic tawh ki nahvawh kha peuh leh adang khempeuh mangngilh zo uh hi. Gamvai ukna zong tua bang mah hi. Pianken hi. Kisawl zawh kizol zawh tawh kisailo hi. Zawn leh hauh tawh zong kisailo hi.\nMusic uk khat aukna aphungvuh thei ding kiim leh paam ah khangkhia leh muibun phadeuh ding hi. Anung pan athapia ding a panpih ahuh ding kisam hi. Music tawh kisai pilna asin zawh leh hoih kan hi. Gamvai zong tua bang mah hi.\nMusic leh gamvai pen art (anuh pingia/အနုပညာ) nam ahi hi. Talent nam khat mah ahi hi. Mipil khempeuh i septheih hi zenzenlo hi. Pianken talent nei te’n a talent uh hoihtak phungvuh in khangtosak le uh muibunpen ding hi.\nLaitan Tawh Kisailo – Music leh gamvai semte laitan tawh kisai masalo hi. Laitan sangpipi akah zawh leh bel akahlote sang ama zang zaw ding hi. Ahizong in laitan sangpi aneihloh uh hang sem thei veve uh hi.\nMusician minthang – Kawlgam ah musician minthang laitan sang neilo tam mahmah hi. Gtn: Chit San Maung, Cin Khan Pum\nPolitician – Kawlgam ah politician mintang buaih (degree) neilo tam mahmah hi. Gtn: Aung San, Min Ko Naing, Phyo Min Thein\nTua hi in laitan sang neilo aih teh gamvai semthei kenteh cih theihna ding om tuanlo hi. Talent tawh kisai hi.\nZomite’ tangthu sungah zong USA khawng pan a master tawh hongciah khat in tan 4 onglo khat gamvai kitelna ah na zolo lel hi.\nPu Mang Tung Nung tekhawng zong pilna sanglua asin hilo a pianken gamvai talent nanei ahih man in nasemzo mahmah lel hi.\nPianken gamvai talent nei khat in laitan sang tawh akop leh hoih sem; akop kei leh zong semthei veve ding hi.\nTuhun diak ah laitan sangpi anei kei zong in mikang lai mikang pau atheih nak a pilna adeih nak leh self study bawl theih ding google leh youtube ah adil aha in om lel hi.\nAkibat Lohna – Music leh gamvai bel akibat lohna mahmah khat om hi. Music pen atheilopi asiamlopi khat athei asiam dan in kineih theih omlo hi. Asiamlo atheilote kilangh baih lua hi. Talent neih leh neihloh kilangh baih lel hi.\nGamvai ah bel athei leh atheilo, asiam leh asiamlo, talent aneih leh aneihloh kilangh mengmenglo hi. Music ah behpai, bawngpai, khuapai cihbang omlo hi. Gamvai ah bel kideidanna tam mahmah hi.\nTalent Nei Leh Neilo Khen Zia\nMusic leh gamvai pianken talent nei leh neilo khenbaih mahmah hi. Talent nei te’n aminthan khit, agualzawh khit teh metna azong khaphial zong un akipat cil un bel metna leh hamphatna lunggulhna tawh asep uh hi hetlo hi.\nMusic uk khat practice ding sawl kul hetlo ding hi. Zan hak liang mah in practice zolel ding hi. Metna hamphatna lunggulhna hang hilo in ukna hang hizaw hi. Gamvai lungno neite zong tuabang mah hi. Gamvai mah ong lunghimawh den lel ding hi.\nBang cih leng hamphatna ngah ding cih ngaihsun masa hetlo ding uh hi. A uk taktak te’n hauhna, liatna, min leh za khawng zong lunggulh veva hetlo lel uh hi. Gentehna: Mahatma Gandhi, Khun Tun Oo, Min Ko Naing. Genkhialh aom leh ngaidam. Lungdam, Mung Laan Thang (Tonzang, Zogam)\nPrevious: Covid-19 leh Zomi te khamuanna ~ Neng Za Khup\nNext: Tulaitak US gam Covid-19 dinmun (July 03)\nThuthak Tomkimcing 7 Sep 2014\nZomi koi ah, bangci gup ding?\nA Hoihlo lak ah Khat


url: =Ezra 3 | Siantongluan.net\nEzra 3 |\nA kha sagihna hong cin ciangin Israel mite amau khuapi ciatah teng khin uh ahih manin, khekhat khai bangin Jerusalem-ah hong kituah diam uh hi.\nTua ciangin Jozadak tapa Jeshua leh a siampipihte, leh Shealtiel tapa Zerubbabel leh a behte hong kipan uh a, Pasian mi Moses thukham sungah a kigelh bangin meihal biaknate piakna dingin Israel Pasian biakna tau a bawl uh hi.\nAmaute in tua gama midang tengte kihta uh ahih manin a mun lui mahah biakna tau phut pahin zing leh nitak simin Topa tungah meihal biakna a pia uh hi.\nTua ciangin amaute in a kikipsaksa bangin buk pawi bawl uh a, nisimin zat dingin a kisehsa zah bangin meihal biakna nisimin a pia uh hi.\nTua ciangin hihte banah a tawntunga meihal biakna, Khadet sima biakna, leh Topa pawi a kisehsa hun khempeuh leh Topa tungah amau utthu tawh a pia mite khempeuh biaknate zong a pia uh hi.\nTopa biakinnpi a bul a kiphuh nailoh hangin a kha sagihna a ni masa ni-a kipanin amaute in Topa tungah meihal biaknate piak ding kipan uh hi.\nTua hi a, amaute in suangseekte leh khutsiamte tungah sum pia uh a, Persia kumpi Sairas tung panin a thu ngahna bangun Lebanon mualtung gam panin tuipi gei Joppa khua-ah taamtak singte a hong puaksuk ding Sidon khuamite leh Taia khuamite tungah zong annek tuidawn leh sathau a pia uh hi.\nAmaute, Jerusalem khua-a Pasian biakinn-ah a hong ciahkik uh a kum nihna, tua kum a kha nihna sungin Shealtiel tapa Zerubbabel leh Jozadak tapa Jeshua, nasep kipan uh a, a Israel mipihte, siampite, Levi mite, leh salsuahna panin Jerusalem-ah a hong ciahkik mite khempeuh in zong a huh uh hi. Amaute in Levi mite kum sawmnih panin a tungsiah peuhmah Topa biakinn sungah biakna nasepte a vaan dingin a seh uh hi.\nJeshua a tapate leh a behte tawh, leh Hodaviah-te beh Kadmiel leh a tate in Henadad tapate leh Levi mi a tapate uh leh a behte uh tawh Pasian biakinn-ah nasemte tungah ukna tavuan a lakhawm uh hi.\nInnlamte in Topa biakinn a bul a phuh uh ciangin, Israel kumpipa David in a geelkholhsa bangin Topa a phat dingin siampite in a puan uh silhin peengkul tawh, Asaf tapa Levi mite daltuah tawh a panmun ding uhah hong pang uh hi.\nTua ciangin amaute in Topa phatna leh lungdam kohna a kidawngin sa uh a, "Topa hoih hi; bang hang hiam cih leh Israel-te hong itna kip tawntung hi," a ci uh hi. Topa biakinn bulpi kiphut khin ahih manin mi khempeuh in nakpi takin Topa phat uh hi.\nMidang tampi lungdamin a aw neih zahun a kiko uh hangin a biakinn masa a mu ngeisa siampite, Levi mite, leh innkuan lutang, midang tampite in hih biakinn bulpi a kiphuh a muh uh ciangin kapin a thum uh hi.\nMite nakpi takin kiko ahih manin lungdamna awging, leh kahna leh thumna awgingte mite in khen theilo uh hi. Gamlapi pek panin tua awgingte a kiza hi.\nTedim Lai Siangtho / Laibu: Ezra 3


url: =Hebrewte 2 (Hebrews 2)\nA lian Ngupna\n1Tua hu in ei in thumaan thu ih zaak te pan, lam ih pial ngawl natu in ih kholet seseam kul hi. 2Vantung lalangte in ih pute ih pate tungah a thupiakte maan hi ci in kilak hi, taciang a zui ngawl a ni ngawl khat papo sia ama taw a kiphu daan, thuak tu hi. 3Tua hi a, hi zata in a lian ngupna thudon ba thong leang bang bangin suakta tu hi ziam? Topa ama mama in hi ngupna thang sak masa a, taciangin a zate in ei tung ah tua thu a maanna hong lak zo hi. 4Tua kawmkaal ah Pathian in na lamdang laknate, a tumdang tatuamte, vawtna le, Thaa Thiangtho letsong te a dei bangin a hawm sakna taw, amate tetti panna tungah tetti pang thua hi.\nNgupna Nga natu Lampuipa\n5Pathian in vantung lalangte, hong pai tu leitung thak, ih son leitung sia uk tu in a koi bua hi. 6Tua hi ngawl zaw in Laithiangtho mun khat ah:\n“Pathian awng, mihing sia bang zongh hi a;\ntaza in banghang thinbot ni ziam?\nmihing ma hi lel napi\na bang tu in thin nuammaw ni ziam? *2:6-8 Ps 8:4-6.\n7Tawmvei hun khat sung teng vantung lalangte sangin\na niamzaw in na koi a, upat na le minthanna ama na pia hi,\n8taciang na theampo tungah a uk tu in vawt hi;” ci hi.\nPathian in mihing sia “na theampo a uk tu” in vawt hi. Hi thu in na theampo huam siat hi. Ahihang tu laitak hunin, mihing in na theampo uk hi, ci in ih mu bua hi. 9Ahihang Pathian thuthiamna tungtawn in, mihing theampo atu a thi tu in, tawmvei hunsung teng vantung lalangte sangin a niamzaw in a kivawt Jesu sia ih mu hi. Thina a thuak hu in tu in minthanna le upatna lukhu a khuh ih mu hi. 10Tapa tam mama in ama vaangletna a siim thei natu in, na theampo bitphua in a keam Pathian in, Jesu sia a thuakna tungtawn in a cialcing pa a sua sak tu sia a maan thu hi takpi hi. Banghangziam cile amate ngupna sung a then sia Jesu ahi hi.\n11Ama in mihingte sia a khialna uh panin, thiansua a, taciang ama le tabangin a kithiansua sa theampote in, a kibang Pa a nei uh hi. Tua hu in Jesu in, amate sia suapui a nah tu in, a mai a zum bua hi. 12Ama in Pathian munah,\n“Ka suapuite munah na sep sa teng ka son tu hi;\namate ii a kikhopna sungah nang kong pok tu hi,” ci hi. *2:12 Ps 22:22.\n13Ama in, “Ka muanna sia Pathian tungah ka nga tu hi,” ci hi. Taciang, “Hi sungah Pathian hong piak tanote taw ka om hi,” zongh ci lai hi. *2:13 Is 8:17, 18.\n14Ama ci bangin tua tanote sia chi le sa taw a om mihingte ahi bangma, Jesu ama mama zongh amate bang hong suak a, amate mihing pianzia teng hong siim hi. Hi bang a hina sia banghangziam cile ama thina tungtawn in thina ii tungah vaangletna a nei doaimangpa a lalcip sak natu hi a, 15thina a kiitak hangin a nuntak tawntung uh sila in a om mihingte hi bangin suakta sak hi. 16Banghangziam cile ama ii huna a piakte sia vantung lalangte hi ngawl hi ci in kitel thiang hi. Tua hi ngawl zaw in Laithiangtho ii son bangin, “Ama in Abraham ii suan le paalte a hu hi,” a ci bang hi zaw hi. 17Hisia hu in ama in a suapuite taw na theampo sungah a kiban uh kul hi, banghangziam cile mihingte a mawna pan mawmai sakna kipiak thei natu in, Pathian na a sepna ah, a thumaan ngual a hesuak thei Thiampi Saang a sua natu ahi hi. 18Tu in ama in ze-etna a thuakte sia hu thei hi. Banghangziam cile ama mama zongh ki ze-et zo a, thuak ngei zo hi.


url: =Ngaih Anglai Zal Dingin – 8 ~ Hau Za Cin :: ZOMI DAILY\nNgaih Anglai Zal Dingin – 8 ~ Hau Za Cin\nposted on 19 September 2015 at 9:29 pm Lomkholna: Article, Hauzacin\nNgaih Anglai Zal Dingin – 8\nNiangno zong a khuahekna ding lah theilo, a vak a ciahna ding lah theilo in a om milmel hi. A u Suanno hong ciah ding maw, hong ciahlo ding cih lah thei tuanlo ahih manin leitung nuntakna ah a lungkham huai mahmah hun a tuak ahi hi. A nu in a telsiampih hang a huh theihna ding om tuanlo hi. A lawm leh gual in a theihpih hang a cih theihna uh om tuanlo hi. Bangci in Niangno lungzuanna a neem tuam thei tam maw! A ngaihsutsut uh ciang a lawmte in Niangno hih banga a om mawk pen hoihlo ahih ciangin a lungsim a noptuam deuh na ding, a lungsim a kihon theih deuhna dingin Kaptel khua khunga Lennupa ah hawhpih ding a ngaihsun uh hi.\nA gengen uh hangin a ut pah kei hi. A tawpna ciang zol zo uh a, Tedim panin dingkhia dingin a kithawi uh hi. Niangno ngaihsutna ah, a pusuah kal un a u Suanno Singapore pan hong tung mawk leh aman na dawn kha lo ding cih bekbek a lungkhampih hi. Ahi zongin a lawmte in, “Tua tan hong tunglo pen hong ciah nawnlo phot ding hi inteh. A laikhak hong tun ciang hong gen kik inteh….” ciin na hehnem uh hi. Ahi zongin Niangno lungsim ah a u Suanno simloh thudang peuhmah lut theilo ahih manin a lawmte gente a nial pah loh hangin a lungsim takpi ah Amen cih ding a hisak thei kei hi. A ni cingin nithak suak leh Niangno lungsim ah a u Suan hong tung ding nai deuhdeuh cih bek a ngaihsun hi. A ni sawt deuhdeuh a, lametna lah lian deuhdeuh, thuthak lah kiza lo deuhdeuh, u Suanno lah ‘The betkhiat’ acih mah bangin a dai bikbek hi.\nLennupa ah pai dingin a kithawi laitak un nitak khuamui ziziai lak ah mawtaw hong ging vauvau a, Niangno leh a lawmte zong thakhat thu in diangkhia in innkatau ah khuadak in a galdon uh hi. Mawtaw in khuasung hong naih pheiphei in Zolengthe naipi gei hong tun ciangin a khawl hi. U Suanno te inn tawh kigamlalo, ahih hang lah tung nailo deuh hisi ahih manin Niangno te lawmta in bel u Suanno hong ciah hiding, a inn a tun ma in a mawtaw tuanpih lawmte lampi ah kumsak masa hiding ciin a deihbawl uh hi. U Suanno bel Sinagpore pan Singapore Dollar tawh inn tung ding himawk ahih cianga mawtaw hoih mahmah sapin Kawlpi pan Tedim a ciah ding mite upna leh amah in zong a genkholhsa ahi hi. One man show bel hipah samlo in, a kisap man hizaw, hun saulo, khua ah hun tamzaw zang nuam si.\nNiangno leh a lawmte zong zingciang Lennupa ah a pai ding uh kipelh ta ding aive maw ciin a langkhat ah poi sa in, a langkhat ah lah Niangno lungdamna penpen leh a lungsim khempeuh a omna a u Suanno hong tung ahih leh tua lah lungdampih si…. bangthu hi peuh mah hiam ciin a va kancian dingin maizum pipi, lah lawp mahmah, ci liing litlit kawm in a paisuk uh hi. Niangno bangin a u Suanno hileh bangci et ding, bangci hopih ding, bangci khutlet ding, bangci vaidawn ding cihteng ngaihsun in a lungsim tawngah zinling bangin a kising liahliah hi. A u Suan leisak powder namtui kinuh saisai in, a u Suan muksanza leisak mah kinuh in a puan paknamtui nam viauviau silh in a nik thultaw pan lakhia in teeng a, a lawmte nung zui in mawtaw khawlna lam a delh vingveng uh hi. Huankhang guam sung a tun laitak un mawtaw ging ciaiciai za uh a, U Suanno lawmte kum khinta hi ding, tun amau inn lam zuan pheita hi ding…. ciin lametna liansak semsem, lungsim ngaihsutna lian semsem in a kinawh semsem uh hi. Vuikhu taleh phamawh sa lo in mawtaw ginna lam a nawh delh semsem uh hi. Naupang hon awng zuazua te in muamkhum hawm ngak hiding cih lamen in gamdang pan hong tung om hi takpi ngel hi ciin mawtaw omna kiang a naih deuhdeuh uh hi.\nMawtaw kigalmuh thei dekta cih ciangin mawtaw in inn kikal ah mualkhum phei zialzial a, Suanno te inn lam a manawh phei ciaiciai hi. Khuanawl lam mualbo tunga Suanno te inn a lut tam ciin gal et kawmkawm in Niangno leh a lawmte in zong tua mawtaw a nawh delh mahmah uh hi. Suanno te inn ah a lut kei leh bel Cikha lam paisuak ding mawtaw hikha ngel ding hi cih a lau simsim uh hi.\nTua mawtaw U Suanno hong ciahna hi ding maw, ahih kei leh Cikha ah galkap bu te zinna hizaw ding maw cih a lungngaih laitak un tua mawtaw lampi ah khawl in a meimit a, a sawn ngeingai uh hangin a engine a hing kik pak zokei hi. Tua laitak in Niangno leh a lawmte zong va tung phei uh a, mawtaw sung a et uh leh……..\nPrevious: Laibung Khua Mincip Na (khua siansuah, dawi hawl khiat na) ~ Rev. Kam Do Thang\nNext: US tungcilte’ theihhuai thu pawlkhat ~ Awn Za Pau\nKawlgam Human Rights vai US Senators te lunghimawh mahmah\nCongo gamah tuilian hangin mi 50 asih banah mi 10,000 kiimin teennading neilo ~ TK Lian\nChristmas tangthu ~ Peter Suumpi\nTulaai Leitung Thuthang Tuamtuam te Updates (Nov 14)


url: =Singapore ah zatepkhuan leh leikhuan kum 18 pan 21 ah kikhanding ~ ZD :: ZOMI DAILY\nposted on 10 March 2017 at 9:56 am Lomkholna: Health, News, Sawltak, Singapore, World\nSingapore gamsung ah abeisa in zatep zamuam zatkhuan leh Tobacco Products khatpeuh leikhuan pen kum 18 tungsian in aki ciangtan ahihi. Ahi zongin kum 18 pen tawm salualai uh ahih manin, zatep khuan leh Tobacco Products khatpeuh leikhuan pen kum 21 ciangtanding cih Senior Minister of State for Health Amy Khor in Thursday (Mar 09) ni in Parliament ah pulakkhia cih CNA pan kiza hi.\nZanah, zatep “Tobacco Products” in ih khangno tuallai te hong suksiat sakding, hong nektumsakding ki patau ahih manin ihdal kulhi. Cidam nading in Foundation hoihtak ihkoih kulhi ci’n genkhia hi.\nDr. Khor in agenna ah Singapore gamsung ah zatep khempeuh ii 45% bangpen kum 18 leh kum 21 kikal himawk cihi. Leitung mipil misiam te’n Research abawlna ah naupang khangmoilai te zatep akipatbaih ciangin akhuak in Nicotine Effects pen ciamtehtheisuak (phiat kikding hamsa) cihi.\nWHO (World Health Organization) te genna ahzong mihing pen kum 21 acinma in zatep akipat keileh zateplo in omsuak theilo uh, tepsawmlo uhhi ci’n genkhia hi.\nZatep pen metna sangin siatna tamzawtham cihpen kitheitek ahih manin Singapore Ministry of Health in zateptheih nading leh Tobacco Products leitheih nadingin Legal Age pen kum 18 panin 21 ah akhantohsawm uh ahihi.\nSingapore gambek hilo, leitung gamtuamtuam ah zatep zamuam leikhuan leh zatkhuan Legal Age pen kum 21 in akhankhin omkawikawi hi. Ahi zongin Kawlgam, Zogam sungah Sahdah, Khaini, Tuibuk, Raja, Kunpawng, zatep zamuam khatpeuhpeuh pen naupang suakcil alaigui tawh akizom genggenglai nangawn in aleisawm hileh kipiamai dinghi 🙁\nRelated: Tep leh Muam hoihlohna ~ Pau Tun Thang\nZomi te’n e, ih tute ih tate zatep meipanding peuhin ih sawlsawl laidiam? Aneutung in zatep meipanding in akisawl, kamkhat kamnih atepkha tepen akhuakin naciamtehpah sitset ahih manin, duhsuaksuak pahleh uhhi. ZD Sawltak #zomidaily\nPrevious: Germany meileng khawlna khatah hei tawh kisatna piang, mi 5 liam ~ ZD\nNext: Australia gamsung aom bualtui khat amel Pink Color tawh kilaih ~ ZD


url: =Huilak aa lam dengdeng thuman thutang’na ~ Peter Suumpi :: ZOMI DAILY\nposted on 24 December 2014 at 12:05 pm Lomkholna: Article, PeterSuumpi\n“Pil tei” cih mikhat in “thuman thutang’na” tuisung ah hong paisuk hi. “Thuman thutang” in zong hong zamhzamh in tuikulh tung khat hong tung hi. Tua tuikulh tungah atawlngak kawm in ahuh ding khat peuhpeuh angak hi.\nTawmvei khit ciang agamla pan la kisa aw khat aza hi. Amah zong thoto in tua la kisakna lam agal et hi. Gunkuang no khat hawt kawm in ama lam hong zuan khat amu hi. Tua gunkuang tungah “Lungdamna” ci in akigelh amuh ciangin galsap in kei “thuman thutang” hing ci in agal-awt hi.\n“Lungdamna… lungdamna aw… kei thumanna hing ei. Hehpihna tawh na gunkuang ah hong tuangsak ve.” ‘Thuman thutang’ ii huh ngetna pen ‘lungdamna’ in azak ciangin nuikawm in…\n“Ha… ha… bang hithei mawk ding. Thuman thutang omleh kei bang ci lungdam theih nawn mawk ding. Hih leitung ah ensin… thuman thutang gen aa alungdamlo mitampi… Sorry peuh mah ei… nang bel hong huhzo lo hi mai ing ei.”\nAcih kawmkawm in ‘lungdamna’ hong paikhiat san hi. Lungdamna apaikhiat khit ciang in ‘Mun’ akici mikhat hong tung leuleu hi. ‘Mun’ amuh ciangin ‘thuman thutang’ in…\n“Mun… mun… kei thuman thutang hing. Hehpihna tawh na gunkuang tawh tuipi nawl hong puak ve.” ci in athum leuleu hi.\nMun in agunkuang agamla lam ah hawt in… ‘hithei kei… hithei kei… nang pen ka gunkuang tung hong tuangsak zokei ning. Hibang in kei zong mun kangah ding abaih hikei. Nang hongsam mawk leng hi ka mun nangawng zong tanlawh kha ning in” ci in paisan leuleu hi.\nThuman thutang zong lungkia takin anungzang dapphah in sehnel tung ah hong kipai suk in mun ii nungzang hong gal-et hi. Tua bangin a etkawm in tellohna le lungkaatna hong kihel hi. Tua kawmkawm in angak tentan lai hi.\nAsawtlo in atah amanlo aw ging pawl khat tawh ‘Kidemna’ hong tung leuleu hi. Thuman thutang in lungdam kikpak takin asam hi.\n“Kidemna… kidemna aw… na gunkuang kong zui thei diam oo?” “Nang kua na hia? Nang ko ading bang phattuamna hong pia zo ding nahia?” ci in kidemna in dong hi.\nThuman tuntang in kei kua cih hong gen nuam keng. Hong genleng na gunkuang hong tuangsak kei kha niteh. Ahihang thuman thutang ihcih pen thuman thutang mah hi mawk aih ciang aa. Atawpna ah kei ‘thuman thutang’ hing ci in hong gen hi.\n“Aw… nang thuman thutang hi mawk maw… nang kei haksatna hong guan tawh kibang kisalo nai hia? Kidemna hizah aa atam laitak ko ii thuman loh kidemna te ah nang hong kihel mawk lecin bang hithei mawk ding”\nAcih kawmkawm mahin kidemna in zong hong paisan leuleu mawk hi. Thuman thutang zong lam-etna bei in bei in bei dipdep in a om laitak agamla pan aw khat hong za hi.\n“Hei khangno… hong pai inla ka gunkuang tung hong tuang o” Samkang, khamul kang puteek khatin agalsap hi.\n“Keipen ‘Hun’ hing ei.” “Bang hang kei hong honkhia nahia” “Thuman thutang bangzah aa thupi cihpen hun bekin thei ahihman hi.”\nTua aciahna lam lampi ah gunkuang kibung lungdamna, mun le kidemna te amuh ciang in puteekpa in akhuisat kawm in… “Hmm… thuman thutang om kei leh lungdamna zong sauvei lo, mun zong sawt kiplo in kidemna zong agual lelh ding mah hi” cih san ziau hi. Peter Suumpi (Source: Zijui)\nPrevious: Thalmual Innkuan ki pawlna pan dahpihna\nNext: Mutpuak san pen ki mu nawnlo ~ Peter Suumpi